Program Imunisasi Kebangsaan akan dapat kembalikan keyakinan pelabur – MEF

KUALA LUMPUR: Pelaksanaan Program Imunisasi Covid-19 Kebangsaan akan dapat mengembalikan keyakinan pelabur untuk mengekalkan pelaburan berimpak tinggi mereka di Malaysia, menurut Persekutuan Majikan-majikan Malaysia (MEF).

Pengarah Eksekutif MEF, Datuk Shamsuddin Bardan berkata, susulan itu kadar pelaburan asing dan domestik dalam negara turut dapat ditingkatkan, seterusnya menjana hasil positif untuk ekonomi negara.

“Program Imunisasi Covid-19 Kebangsaan diharapkan dapat mengembalikan keyakinan para pengguna dan mula berbelanja untuk merancakkan lagi pertumbuhan ekonomi dan pasaran dalam negara,” katanya ketika dihubungi Bernama pada Rabu.

Beliau berkata, majikan dan orang awam perlu memainkan peranan penting dalam memastikan program imunisasi yang akan dilaksanakan kelak berjalan lancar.

“MEF berharap penduduk di Malaysia termasuk warganegara, warga asing yang berdaftar dan tidak berdaftar serta penduduk suaka politik dapat menerima manfaat melalui program imunisasi ini,” katanya.

Pada Selasa, Perdana Menteri Tan Sri Muhyiddin Yassin melancarkan Program Imunisasi Covid-19 Kebangsaan yang akan bermula pada 26 Februari 2021 sejurus selepas penghantaran pertama vaksin yang dijadualkan tiba pada 21 Februari.

Program imunisasi ini akan dijalankan menerusi tiga fasa dengan fasa pertama bermula pada 26 Februari hingga April 2021; fasa kedua mulai April hingga Ogos 2021 manakala fasa ketiga dari Mei 2021 hingga Februari 2022.

Selain itu, Shamsuddin berkata sepanjang tempoh Perintah Kawalan Pergerakan sejak Mac tahun lepas, keadaan perniagaan amat terjejas dan dengan lebih 32,000 perniagaan ditutup serta lebih 100,000 pekerja hilang punca pendapatan.

Justeru, beliau berharap Majlis Pekerjaan Negara akan dapat menetapkan dasar proaktif yang boleh membantu majikan sektor swasta mewujudkan lebih banyak peluang pekerjaan. – Bernama

See author's posts


Dua pegawai polis ditembak dalam protes

LOUISVILLE: Dua anggota polis ditembak ketika berlakunya tunjuk perasaan mempertahankan kematian wanita kulit hitam, Breonna Taylor, semalam.

Ketua Polis interim, Robert Schroeder, berkata

dua anggota terbabit kini sedang dirawat di hospital dengan seorang daripadanya sudah stabil manakala seorang lagi sedang dipantau rapi.

Tunjuk perasaan itu diadakan selepas pihak berkuasa hanya mendakwa seorang sahaja polis yang terbabit dalam insiden menembak mati Breonna, pada Mac lalu.

Taylor menjadi simbol pergerakan ‘Black Lives Matter’ dan penunjuk perasaan menggesa supaya sebarang bentuk penindasan oleh polis, dihentikan.

Taylor mati ditembak apabila tiga pegawai polis berpakaian biasa melakukan penggeledahan tanpa mengetuk pintu dan waran, bertindak menyerbu kediamannya pada lewat malam.

Kejadian itu menyebabkan penunjuk perasaan membanjiri jalan raya di New York, Boston, Washington dan Los Angeles menuntut keadilan untuk Taylor.

Presiden Donald Trump yang berkempen dalam pilihan raya di atas platform undang-undang dan ketenteraman, turut membuat ciapan di akaun Twitter rasminya, mendoakan kesihatan dua anggota polis yang cedera ditembak.

“Kerajaan berdiri teguh di belakang anda dan sedia membantu,” katanya. – AFP

See author's posts


Jadi mata, telinga JPBN

KUCHING: Pengerusi Majlis Perbandaran Padawan, Lo Khere Chiang menyeru orang ramai supaya menjadi mata dan telinga kepada Jawatankuasa Pengurusan bencana Negeri (JPBN) untuk melaporkan sesiapa yang tidak mematuhi garis panduan yang ditetapkan.

Bercakap kepada media setelah mengedar risalah garis panduan oleh JPBN, Lo berkata, orang ramai harus membantu JPBN dengan menghubungi di talian 016-2391111 bersama gambar pelanggaran prosedur operasi standard (SOP) yang ditetapkan.

Dalam pada itu, tiga jenis poster dengan sejumlah lebih 1,000 helai risalah dicetak untuk kedai makan dan minum, perniagaan dan pasar raya menasihati orang ramai supaya mematuhi SOP.

Lo berkata ,adalah menjadi tanggungjawab untuk orang ramai supaya mematuhi SOP.

Oleh Connie Chieng

See author's posts


Projek Pan Borneo ‘ceriakan’ warga Sarawak

Fasa 1 projek Lebuhraya Pan Borneo (LPB) dari Telok Melano, Lundu ke Miri, sudah 88 peratus siap setakat 26 Oktober lalu.

Kerja pembinaan LPB yang dimulakan pada 2015 dengan kos sekitar RM16.117 bilion meliputi 11 pakej kerja. Kini antara fasa yang hampir siap sepenuhnya ialah dari Serian ke Sri Aman.

Pemanduan di LPB ialah bebas tol atas inisiatif kerajaan Gabungan Parti Sarawak (GPS), kini semakin lancer pembinaannya.

Jejambat Betong sudah siap sepenuhnya, melancarkan lagi perjalanan, untuk keluar masuk ke Betong berbanding sebelum ini.

Begitu juga persimpangan bertingkat Sri Aman sepanjang satu kilometer yang sudah siap sepenuhnya dengan kos RM28.8 juta.

Ia dirasmikan Menteri Kanan Kerja Raya, Dato Sri Fadillah Yusof pada 4 September lalu.

Persimpangan bertingkat Sri Aman itu mula dibina pada 1 September 2016 dan dibuka kepada orang ramai mulai 30 Ogos lalu.

Ia mampu membantu menyuraikan trafik dari arah Serian ke Sri Aman dan Betong untuk bergerak dengan lebih selesa dan selamat.

Malah, ia bakal menjadi pemangkin kepada pembangunan kawasan sekitarnya seperti Lachau, Temudok, Sri Aman, Engkilili dan Skrang dengan akses jalan raya yang lebih baik.

Pada Mei lalu, Jejambat Batu 10 mula digunakan, sekali gus memudahkan aliran trafik antara Kuching ke Padawan dan Siburan.

Projek ini sudah bermula pada 1 November 2016 dengan kos keseluruhan berjumlah RM323 juta termasuk jejambat Batu 4 ½, Batu 6 dan Batu 7.

JALAN PESISIR TINGKAT EKONOMI PENDUDUK

Rakyat Sarawak yang tinggal di pesisir pantai juga tidak diabaikan, turut merasa arus pembangunan apabila kerajaan membina jalan pesisir pantai termasuk tujuh jambatan utama yang mana cukup mengembirakan buat mereka.

Jalan sepanjang 900 kilometer itu, bukan sahaja memberi alternatif kepada orang ramai. Malah ia juga dijangka memendekkan lagi jangka masa pemanduan kepada hanya sekitar lima atau empat jam dari Kuching ke Sibu.

Projek yang dijangka siap sepenuhnya pada 2025 itu juga sebahagian daripada agenda kerajaan dalam membangunkan kawasan pesisir pantai dan luar bandar.

Paling penting pembinaan jalan berkenaan akan memastikan kawasan pesisir pantai dan luar bandar dibuka untuk pembangunan.

Sekali gus mengubah kegiatan ekonomi penduduk dan seterusnya menaikkan taraf hidup rakyat di pesisir pantai.

See author's posts


PM Lee umum Kabinet baharu Singapura

SINGAPURA: Perdana Menteri Singapura, Lee Hsien Loong semalam mengumumkan barisan Kabinet baharunya termasuk Heng Swee Keat yang dilantik semula sebagai Timbalan Perdana Menteri dan Menteri Kewangan.Semasa mengumumkan ahli jemaah menteri baharunya melalui persidangan media dalam talian, Lee berkata Heng juga akan memikul tanggungjawab tambahan sebagai Menteri Penyelaras bagi Dasar-Dasar Ekonomi.

Sementara itu, Chan Chun Sing kekal sebagai Menteri Perdagangan dan Industri, manakala Ong Ye Kung dilantik sebagai Menteri Pengangkutan selepas penyandang terdahulu Khaw Boon Wang bersara.Dua menteri kanan Teo Chee Hean dan Tharman Shanmugaratnam masing-masing kekal sebagai Menteri Penyelaras bagi Keselamatan Negara dan Menteri Penyelaras bagi Dasar-dasar Sosial.

Lee berkata seramai 37 orang akan dilantik, menyamai barisan Kabinet 2015.

Parti Tindakan Rakyat yang diterajui Lee selaku Setiausaha Agung mengekalkan kuasanya pada pilihan raya umum republik itu apabila memenangi 83 daripada 93 kerusi parlimen yang dipertandingkan.-bernama

See author's posts


MEDAC kaji wujudkan pusat pemasaran koperasi dalam talian

KUCHING: Kementerian Pembangunan Usahawan dan Koperasi (MEDAC) sedang mengkaji kemungkinan untuk mewujudkan pusat pemasaran produk-produk koperasi secara dalam talian yang diharap dapat dilaksanakan pada tahun ini.

Menterinya, Datuk Seri Dr Wan Junaidi Tuanku Jaafar semalam berkata kajian yang telah dimulakan sejak sebulan lepas itu bertujuan mengenal pasti kaedah pemasaran yang dapat dimanfaatkan oleh ahli-ahli koperasi tersebut.

“Kita mempunyai sebanyak 6.6 juta ahli koperasi selain 14,686 buah koperasi di seluruh Malaysia…ini merupakan satu pasaran yang amat besar.

“Namun, malangnya, kita tidak dapat akses kepada barang-barang (yang dijual oleh koperasi-koperasi ini),” katanya.

Beliau yang juga Ahli Parlimen Santubong, berkata demikian kepada pemberita selepas menyempurnakan majlis penyampaian sumbangan bantuan pendidikan dan perubatan bagi penduduk di  kawasan Parlimen itu di sini, semalam.

Wan Junaidi berkata inisiatif kerajaan Sarawak untuk meningkatkan lagi kesalinghubungan digital di seluruh negeri ini menjelang 2025 akan turut membuka peluang lebih besar kepada koperasi yang beroperasi di luar bandar selain dapat meluaskan pasaran mereka.

“Kita kena bekerjasama dengan banyak pihak (untuk menjayakan pelaksanaan pusat pemasaran dalam talian untuk koperasi ini). Adalah diharapkan usaha ini dapat dilaksanakan pada tahun ini,” katanya.- Bernama

See author's posts


Lelaki bersama syabu ditahan polis

SIBU: Polis menahan seorang lelaki tempatan dan merampas dadah disyaki jenis syabu (methamphetamine) dengan anggaran berat kasar 1,014 gram dan anggaran nilai semasa rampasan RM36,000.

Ketua Polis Daerah Sibu, ACP Zulkipli Suhaili berkata, sepasukan polis narkotik Ibu Pejabat Daerah (IPD) Sibu menahan seorang lelaki tempatan berumur 40 tahun di hadapan tandas awam di Lorong Salim.

“Hasil pemeriksaan yang dibuat, pihak polis menjumpai satu peket plastik lutsinar berisi hablur kristal disyaki dadah jenis syabu (methamphetamine), dengan anggaran berat kasar 1,014 gram dan anggaran nilai semasa rampasan dadah RM36,000.

“Hasil ujian saringan air kencing yang dibuat ke atas suspek didapati negatif dadah,” katanya dalam satu kenyataan, hari ini.

Zulkipli berkata suspek seterusnya ditangkap di bawah Seksyen 39B Akta Dadah Berbahaya 1952.

‘Saspek telah direman selama tujuh hari bermula hari ini bagi membantu siasatan. Hukuman bagi kesalahan dibawah Seksyen 39B Akta Dadah Berbahaya 1952 jika disabitkan kesalahan mandatori gantung sampai mati,” katanya.

Oleh AKUN GIMAN

See author's posts


Bukit Sari PBB bantu mangsa rumah rosak

LAWAS: Pusat Khidmat Parti Pesaka Bumiputera Bersatu (PBB) Cawangan Bukit Sari bertindak pantas menghulurkan bantuan kepada mangsa rumah rosak dihempap pokok.

Mangsa merupakan seorang balu, Samah Sadim dari Kampung Kerangan, Lawas.

Setiausaha Parti PBB Cawangan Bukit Sari, Awang@Ibrahim Ahmat bersama jawatankuasa Kebajikan Parti PBB Cawangan Bukit Sari menghulurkan bantuan sumbangan dalam bentuk makanan dan sedikit wang tunai.

Awang @Ibrahim menjelaskan bantuan itu adalah atas sikap prihatin Timbalan Ketua Menteri merangkap Ahli Dewan Undangan Negeri Bukit Sari, Datuk Amar Awang Tengah Ali Hasan.

Sehubungan itu, mangsa dinasihat untuk membuat laporan polis berhubung insiden berkenaan dan mengemukakan laporan berkenaan untuk mendapat bantuan Jabatan Kebajikan Masyarakat.

Bahagian dapur rumah mangsa mengalami kerosakan atap dan strukturnya apabila dihempap sebatang pokok besar sewaktu hujan lebat Ahad lalu.

Menurut mangsa, sewaktu kejadian beliau bersama keluarga memang berada di bahagian dapur.

Mereka sempat menyelamatkan diri dan penduduk kampung kemudiannya membantu mengalih batang pokok dan membersihkan kawasan yang terjejas.

Malah penduduk kampung turut membantu membaiki bahagian atap yang termampu untuk dibaiki.

Samah yang mengenali Awang Tengah mengucapkan terima kasih atas keprihatinan pemimpin yang sentiasa mengikuti perkembangan rakyat di Lawas.

Turut serta ialah Mohd Amran Basir, Awang Emran Awang Damit dan Awang Rahimi dari Pusat Khidmat Parti PBB Cawangan Bukit Sari.

Oleh Adeng Edrus

See author's posts


Kuarantin bakal ditamatkan – Johnson

DUA pejalan kaki menggunakan pelitup muka ketika menyeberangi jalan di Oxford Street di pusat London. England bakal membatalkan perintah kuarantin selepas diuji positif Covid-19 jika tahap jangkitan kekal stabil.• Foto AFP

LONDON: England akan membatalkan keperluan perintah kuarantin selepas diuji positif Covid-19 akhir bulan ini jika tahap jangkitan kekal stabil, ujar Perdana Menteri Boris Johnson secara tidak dijangka mengumumkannya pada Rabu lalu.

Langkah yang dicadangkan itu akan menjadi salah satu pelonggaran peraturan Covid-19 yang paling dramatik yang diambil oleh mana-mana negara setakat ini dalam wabak itu berikutan Johnson menggandakan strategi cuba ‘hidup bersama Covid-19’.

Bagaimanapun, ia berkemungkinan menjadi kontroversi, dengan pakar kesihatan memberi amaran kepada kebanyakan dunia masih perlu diberi vaksin dan ahli politik pembangkang United Kingdom (UK) bertanya sama ada penasihat saintifik kerajaan menyokong perubahan yang dirancang.

Johnson yang terpengaruh dengan pendedahan jelas pelanggaran peraturan Covid-19 di Downing Street yang menyebabkan desakan agar beliau berhenti, sebelum ini berkata dia berhasrat untuk menamatkan peraturan kuarantin pada 24 Mac depan.

Tetapi, ketika berucap kepada penggubal undang-undang sebelum Parlimen memasuki cuti berehat bermula semalam hingga 21 Februari, beliau akan membawa perubahan itu sebulan lebih awal dan mendapat sorakan daripada sekumpulan rakan Ahli Parlimen Konservatif yang semakin letih dengan sekatan itu.

“Adalah hasrat saya untuk kembali pada hari pertama selepas rehat separuh penggal bagi membentangkan strategi kami untuk hidup bersama Covid-19.

“Dengan syarat trend semasa yang menggalakkan dalam data berterusan, kami akan dapat menamatkan sekatan domestik terakhir, termasuk keperluan undang-undang bagi kuarantin jika diuji positif sebulan lebih awal.” kata Johnson kepada Parlimen.

Jurucakap Johnson kemudian memberitahu pemberita bahawa ia wajar dengan penurunan jumlah kes dan kadar kemasukan ke hospital, tetapi menyatakan perintah bagi kuarantin boleh dikenakan semula dengan segera sebagai tindak balas kepada varian baharu yang berbahaya.

Kerajaan UK hanya bertanggungjawab ke atas dasar kesihatan di England, manakala Scotland, Wales dan Ireland Utara menetapkan peraturan mereka sendiri.

England menarik balik hampir semua sekatan Covid-19 pada akhir Januari lalu dengan pelitup muka dan pasport vaksin tidak lagi diperlukan di tempat tertutup.

Terdahulu. kerajaan mengumumkan 66,183 jangkitan baharu pada Selasa lalu dan 314 kematian baharu akibat virus itu menjadikan jumlah keseluruhan negara itu hampir 159,000 kematian, salah satu angka tertinggi di Eropah.-AFP

See author's posts


SAFF 2023 ketengahkan produk keluaran makanan usahawan tempatan

KUCHING: Sarawak FAMA Fest 2023 (SAFF 2023) akan diadakan pada 23 hingga 26 Februari ini di Bintang Megamall Miri.

Festival yang julung kali diadakan di Miri itu akan berlangsung bermula 10.00 pagi hingga 10.00 malam.

Timbalan Pengarah (Operasi) FAMA Negeri Sarawak, Ramli Mat Sani berkata, festival ini diadakan bagi mempromosikan industri asas tani sebagai sektor perniagaan yang menguntungkan bagi menarik penglibatan para usahawan dan generasi muda.

“Selain itu, SAFF 2023 akan menonjolkan produk dan perkhidmatan industri asas tani bagi menarik minat usahawan tani untuk mempelbagaikan aktiviti ekonomi serta memperoleh pendapatan tambahan,” katanya pada sidang media di Ibu Pejabat Lembaga Pemasaran Pertanian Persekutuan (FAMA) Negeri Sarawak di sini, hari ini.

SAFF 2023 merupakan program edisi yang kedua FAMA setelah dilaksanakan kali pertama pada 2019 yang lalu.

Objektif SAFF 2023 ialah mengetengah dan mempromosikan produk keluaran makanan usahawan tempatan kepada masyarakat tempatan khususnya di Bahagian Miri dan penduduk negara jiran, Brunei Darussalam.

“SAFF 2023 akan menghimpunkan seramai 40 usahawan pemasar yang terdiri daripada usahawan tempatan Sarawak dan Semenanjung Malaysia.

“Usahawan yang dijemput adalah dari kategori tiga hingga lima iaitu nilai jualan RM100,000 hingga RM15 juta yang mana ia  sudah bersedia untuk memenuhi keperluan dan kehendak pasaran dalam dan luar negara (telah bersedia untuk eksport),” katanya sambil menambah bahawa festival itu akan dirasmikan oleh Timbalan Menteri  Pertanian dan Keterjaminan Makanan, Chan Foong Hin pada 23 Februari.

Selain itu juga, pihak FAMA  akan mengadakan jualan terus dari ladang (JTDL) yang mana ia  merupakan program semasa FAMA bagi mengurangkan harga di peringkat runcit dan pasaran.

“Program SAFF 2023 akan menjadi acara kemuncak FAMA di Sarawak dalam memberi pendedahan kepada usahawan ke arah mempertingkatkan tahap keusahawanan dan daya saing serta menarik minat usahawan muda menceburi bidang pemasaran pertanian.

“la juga mampu meningkatkan kefahaman orang ramai mengenai peranan FAMA sebagai peneraju dalam pembangunan pemasaran hasil pertanian negara,” katanya.

Antara pengisian program yang akan dijalankan semasa program tersebut berlangsung adalah seperti pemadanan peniagaan kepada pengeluar, petani dan usahawan yang berpotensi, demo masakan produk Agromas FAMA dan produk usahawan, pertandingan masakan dan gubahan buah-buahan, bermukun, persembanhan nyanyian oleh artis tempatan Sarawak, pertandingan mewarna kategori kanak-kanak, kuiz, cabutan bertuah dan sebagainya.

“Selain itu, kita juga akan mengadakan jualan ‘Happy Hour’  bagi produk usahawan dan barangan segar untuk mendapatkan harga yang terbaik pada masa tersebut. FAMA juga akan mengadakan jualan barangan kawalan sepeti telur ayam.

“Turut diadakan sesi padanan perniagaan bersama agen pemasar bagi pasaran Hong Konh, Brunei dan Thailand. Usahawan  yang berminat untuk menyertai sesi padanan perniagaan tersebut boleh hadir pada 24 dan 25 Februari,” katanya.

Sehubungan itu, FAMA Negeri Sarawak menyasarkan seramai 20,000 pengunjung dari sekitar Miri, Bintulu, Sibu dan  Negara Brunei yang akan hadir ke program tersebut dan menyasarkan nilai jualan usahawan untuk empat hari itu adalah sebanyak RM500,000.

Oleh NUR AIN OTSMAN

See author's posts


RMK-12 ambil kira Pelan Pemulihan Negara

JELI: Laporan Rancangan Malaysia Ke-12 (RMK-12) akan mengambil kira semua faktor berhubung keadaan semasa serta pasca Covid-19 termasuk Pelan Pemulihan Negara (PPN), kata Menteri di Jabatan Perdana Menteri (Ekonomi) Datuk Seri Mustapa Mohamed.

Beliau berkata setakat ini, RMK-12 itu sudah hampir selesai sepenuhnya iaitu 97 peratus dan laporannya akan dibentangkan kepada jemaah menteri dalam masa terdekat.

“RMK-12 ini sudah pasti akan mengambil kira semua keadaan Covid-19, pasca Covid-19 dengan norma baharu serta PPN dan semua ini akan ada dalam RMK-12. Insya-Allah,” katanya kepada pemberita selepas mengadakan tinjauan Program Outreach Vaksinasi di Pejabat Ahli Parlimen Jeli, di sini kelmarin.

Mustapa berkata demikian selepas ditanya berkenaan ulasan Koordinator Penyelidik Research for Social Advancement (REFSA) Fakhrurrazi Rashid pada 17 Jun lepas, yang berpendapat bahawa PPN perlu dijadikan sebahagian daripada RMK-12.

Mengenai kenyataan beberapa pihak yang menyatakan PPN dilihat seakan ‘separuh masak’ atau tidak membawa perubahan besar untuk memulihkan negara pasca Covid-19, Mustapa berkata setiap strategi dilaksanakan kerajaan telah dibincang secara teliti.

Justeru, beliau memohon semua pihak dan rakyat agar bersabar dan memberi kerajaan sedikit masa dalam memastikan PPN berjaya mencapai matlamat yang menggariskan tiga indikator ambang utama atau ‘threshold’.

“Keadaan sekarang ini memberi tekanan yang besar kepada kedudukan negara terutamanya daripada aspek kewangan dan tidak pernah berlaku dalam negara kita di mana kita menghadapi krisis kesihatan ekonomi paling teruk,” tambahnya.

Pada 15 Jun lepas, Perdana Menteri Tan Sri Muhyiddin Yassin mengumumkan Pelan Pemulihan Negara: Peralihan Fasa Perintah Kawalan Pergerakan (PKP) secara berperingkat dan setiap fasa berpaksikan kepada data yang bersandarkan tiga indikator ambang utama untuk beralih dari satu fasa ke fasa seterusnya.

Indikator pertama ialah keadaan penularan Covid-19 dalam komuniti berdasarkan bilangan kes jangkitan harian; kedua ialah keupayaan sistem kesihatan awam berdasarkan kadar penggunaan katil di Unit Rawatan Rapi (ICU), manakala indikator ketiga adalah tahap populasi yang dilindungi berdasarkan peratusan yang lengkap menerima dua dos suntikan vaksin. – Bernama

See author's posts


Subsidi bersasar : Anwar beri jaminan kepentingan pihak industri turut diberi perhatian

KUALA LUMPUR: Perdana Menteri Datuk Seri Anwar Ibrahim hari ini memberi jaminan kepentingan pihak industri akan tetap diberi perhatian walaupun kerajaan akan mencerakin dan menelusuri semula kaedah pengagihan subsidi kepada subsidi bersasar.

Beliau berkata ini bagi memastikan subsidi yang memberi implikasi kewangan yang besar kepada kerajaan pada masa ini, hanya dinikmati oleh pihak yang benar-benar layak.

Bagaimanapun, Anwar berkata kerajaan akan menyediakan kemudahan lain dan insentif yang akan diperbaiki untuk syarikat-syarikat agar ia tidak menjadi bebanan kerana mereka biasa dengan subsidi ini.

“Subsidi ini harus bersasar, targeted (disasarkan) seperti harga minyak, ia turut dinikmati golongan kaya, saya beri (tempoh) dua minggu untuk (pihak majlis tindakan) cerakin dan menelusuri implikasi dan berbincang dengan sektor swasta, pelabur yang berminat supaya mereka faham subsidi itu tujuannya meringankan beban rakyat miskin.

“Tentunya golongan kaya atau industri tidak harus ambil manfaat tetapi ada kepentingan lain yang kita akan sediakan, umpamanya kemudahan lain, insentif untuk syarikat akan diperbaiki supaya ia tidak jadi satu beban kepada mereka kerana mereka biasa dengan subsidi ini,” kata Perdana Menteri kepada pemberita selepas mempengerusikan Mesyuarat Khas Majlis Tindakan Sara Hidup Negara Tahun 2022.

Mesyuarat bersama jabatan dan agensi kerajaan itu diadakan bagi membincangkan isu kos sara hidup yang menekan rakyat.

Antara pegawai tinggi kerajaan yang hadir pada mesyuarat bermula 11 pagi tadi ialah Ketua Setiausaha Negara Tan Sri Mohd Zuki Ali, Gabenor Bank Negara Malaysia Tan Sri Nor Shamsiah Mohd Yunus, pegawai-pegawai daripada Jabatan Perangkaan, Kementerian Perdagangan Dalam Negeri dan Hal Ehwal Pengguna, Kementerian Kewangan, Kementerian Pertanian dan Industri Makanan serta Kementerian Tenaga dan Sumber Asli.

Selain itu, beliau mahu pemberian subsidi elektrik diteliti semula memandangkan pada masa ini manfaat yang diterima golongan miskin dan kaya adalah hampir sama.

“Bagi saya ia tidak munasabah, namanya subsidi tetapi mendapat manfaat kepada yang lain,” katanya sambil memberi jaminan subsidi elektrik akan diteruskan bagi mengelakkan ia menimbulkan kebimbangan dalam kalangan rakyat yang layak menerimanya.

Namun, katanya bagi golongan terkaya dan industri besar tidak harus menerimanya kerana ia menjadi beban kewangan yang besar kepada kerajaan.

— BERNAMA

See author's posts


Permohonan BKSS tidak diperlukan

KUCHING: Senarai penerima bayaran Bantuan Khas Sarawakku Sayang (BKSS)
adalah merupakan senarai penerima Bantuan Sara Hidup (BSH) pada Januari 2020
yang diluluskan oleh Lembaga Hasil Dalam Negeri Malaysia (LHDNM).

Setiausaha Kerajaan Negeri Sarawak Datuk Amar Jaul Samion berkata, oleh
yang demikian, permohonan bagi BKSS adalah tidak diperlukan.

“Untuk memastikan bantuan ini dapat disalurkan dengan teratur dan efisien
maka cara pembayaran akan bagi penerima yang memiliki akaun bank berdaftar,
bantuan akan disalurkan ke akaun bank masing-masing pada setiap 15 hari bulan
untuk tempoh selama enam bulan bermula dari April hingga September 2020.

“Manakala lebih daripada 23,000 penerima bantuan yang tidak memiliki akaun
bank berdaftar akan disalurkan melalui Pejabat Cawangan Perbendaharaan Negeri
yang berdekatan dengan tempat kediaman penerima bantuan melalui dua fasa.

“Fasa pertama adalah pada 15 hingga 30 April ini, sementara fasa kedua
adalah dari 15 hingga 30 Ogos 2020,” katanya menerusi satu kenyataan di sini, semalam.

Untuk rekod, pada 23 Mac lalu, Kerajaan Sarawak telah mengumumkan BKSS
kepada rakyat Sarawak dari kategori berpendapatan rendah kumpulan B40.

Seramai 430,000 rakyat Sarawak akan menerima bantuan tunai bulanan sebanyak
RM250 untuk enam bulan yang mana bantuan ini bertujuan untuk meringankan beban
golongan sasar dalam menghadapi kesan Covid-19.

Tambahnya, Kerajaan Sarawak turut menggalakkan penggunaan pembayaran dan
perbelanjaan melalui SarawakPay penularan wabak Covid-19.

See author's posts


Abe jalani pemeriksaan kesihatan

TOKYO: Perdana Menteri Shinzo Abe pada Isnin dilaporkan sekadar menjalani pemeriksaan kesihatan di sebuah hospital di Tokyo, walaupun terdapat khabar angin mengenai tahap kesihatan pemimpin nombor satu Jepun itu, lapor agensi berita Xinhua.

Kyodo News melaporkan Abe ke Hospital Universiti Keio di ibu negara itu sehari selepas bekas Menteri Ekonomi, Akira Amari berkata kepada satu program televisyen, perdana menteri perlu berehat dan mungkin mengalami keletihan.

Abe, 65, semasa memegang jawatan perdana menteri pada akhir September 2006, pernah secara tiba-tiba mengundurkan diri daripada jawatannya pada 2007, dikatakan kerana menghidap penyakit berkaitan usus.

Pada awal bulan itu juga Ketua Setiausaha Kabinet Yoshihide Suga menafikan perkara itu “Saya melihat perdana menteri setiap hari, dan saya rasa dia sama sekali tidak mempunyai masalah kesihatan dan telah melaksanakan tugasnya dengan lancar.”

Seorang pegawai kerajaan pada Isnin berkata perdana menteri menjalani pemeriksaan kesihatan selama sehari di sebuah hospital di Tokyo.- Bernama

See author's posts


Pesakit Covid-19 ‘sedut oksigen’ tepi jalan

GHAZIABAD: Himanshu Verma menghela nafas lega ketika pelitup dipasang di wajah ibunya yang memungkinkan pesakit Covid-19 dapat menghirup oksigen ketika dia duduk di tepi jalan yang sibuk di New Delhi.

Oleh kerana jangkitan mencetuskan kekurangan gas di hospital, pesakit berpusu-pusu menuju ke khemah di luar Gurdwara, tempat pemujaan Sikh di Kota Ghaziabad dengan ketibaan kereta, beca dan ambulans tanpa henti.

“Kami memerlukan rawatan tetapi kami tidak dapat mencari tempat tidur di Hospital Delhi,” kata Verma, 32, kepada AFP ketika ibunya, Poonam, 58 tahun diberikan pelitup oksigen.

“Kami akan tinggal di sini sepanjang malam jika harus. Kami tidak mempunyai pilihan lain,” ujarnya.

Di sekeliling Gurdwara, pesakit Covid-19 berbaring di bangku di tempat duduk belakang beca.

Ahli keluarga pesakit berkipas menggunakan kepingan kadbod ketika suhu meningkat hingga 38 darjah Celsius.

“Kami mendapat lebih banyak kes dari hari ke hari,” kata Ishant Bindra, 28 tahun, seorang sukarelawan dengan Khalsa Help International, sebuah Badan Bukan Kerajaan (NGO) yang ditubuhkan oleh Gurdwara.

Pertubuhan Kesihatan Sedunia (WHO) menganggarkan bahawa kira-kira satu dari lima orang pesakit Covid-19 menderita gangguan pernafasan dan memerlukan terapi oksigen.

India telah mencatatkan 2.3 juta jangkitan baharu dalam tempoh seminggu yang lalu.

Sementara di Delhi, bandar yang paling terjejas teruk akibat Covid-19 dengan sekitar 20,000 hingga 25,000 kes bertambah setiap hari.

Pesakit telah meninggal di luar hospital ketika menunggu untuk dimasukkan.

Di beberapa tempat, bahkan mereka yang berjaya masuk kemudian dilaporkan meninggal dunia kerana bekalan oksigen yang rendah.

Sebahagian keluarga mengatakan di media sosial bahawa mereka diminta hospital untuk mendapatkan silinder mereka sendiri. -AFP

See author's posts


KCFC ‘idam’ Liga Super 2023

PASUKAN Kuching City FC menjalani latihan sebagai persiapan mengharuni perlawanan dalam Liga Premier.

KUCHING City FC (KCFC) berazam untuk menempatkan diri dalam kelompok teratas Liga Premier 2022 sekali gus melayakkan diri ke saingan Liga Super musim hadapan.

Ketua jurulatihnya, Irfan Bakti Abu Salim berkata, persiapan rapi sudah dibuat untuk memastikan anak buahnya menjadi antara pencabar terkuat dalam saingan Liga Premier musim ini.

Menurutnya, beberapa perlawanan persahabatan turut dilangsungkan sebelum ini bagi menguji keupayaan pemain.

“Saya menggunakan perlawanan persahabatan untuk menilai segala kelemahan pasukan,” katanya.

Beliau turut berharap anak buahnya sentiasa konsisten dalam setiap perlawanan yang bakal diharungi selepas ini.

“Saya menyasarkan kami berada dalam kelompok dua terbaik dan melayakkan diri ke saingan liga utama,” ujarnya.

Beberapa perlawanan melibatkan Kuching City FC terpaksa ditangguhkan akibat jangkitan Covid-19 membabitkan pasukan lawan.

Ia termasuk perlawanan pembukaan menentang PDRM FC dan saingan Piala FA menentang UiTM FC yang sepatutnya dilangsungkan pada 15 Mac.

Sehubungan itu, Irfan berharap perlawanan menentang Terengganu FC II dapat dilangsungkan seperti dijadualkan.

See author's posts


Organisasi media perlu teliti, selaras semula model perniagaan – Fahmi

KUALA LUMPUR: Organisasi media konvensional di negara ini perlu meneliti, mencari kesesuaian dan menyelaraskan semula beberapa perkara dalam model perniagaan mereka bagi memenuhi keperluan peredaran zaman kini.

Menteri Komunikasi dan Digital Fahmi Fadzil berkata ia penting bagi memastikan tiada kesan negatif terhadap organisasi media terutamanya industri penyiaran kerana perbelanjaan pengiklanan yang dilihat semakin menguncup dan mula beralih ke paltform digital.

“Saya telah bertemu dan berbincang dengan pelbagai pihak, ini satu isu yang besar kerana kita lihat terutamanya dari segi perbelanjaan pengiklanan yang dulu banyak membantu untuk operasi syarikat media, sekarang ini semakin menguncup,” katanya kepada pemberita selepas merasmikan Simposium Penyiaran Digital Asia Pacific Broadcasting Union (ABU) 2023 di sini, hari ini.

Fahmi turut menegaskan bahawa beliau tidak akan membeza-bezakan media swasta mahupun awam dalam isu tersebut kerana kedua-duanya memainkan peranan penting dalam memastikan proses semak dan imbang serta laporan benar sampai kepada rakyat.

Sementara itu, beliau berkata kerajaan juga sedang meneliti untuk menambah baik dan meminda beberapa akta termasuk Akta Komunikasi dan Multimedia 1998 serta Akta Perbadanan Kemajuan Filem Nasional Malaysia (FINAS) 1981 bagi memenuhi keperluan sekarang.

Bagaimanapun, beliau berkata pindaan akta-akta tersebut perlu mengambil kira beberapa aspek seperti keselamatan awam, kebebasan bersuara dan kebebasan media.

“Cara kita melihat konsep kandungan itu pun kita perlu terjemahkan dalam undang-undang. Dulu ketika banyak akta ini digubal, waktu itu kita tidak bercakap tentang kandungan tetapi sekarang inilah realitinya,” katanya.

Fahmi berharap pindaan akta-akta tersebut dapat dibentangkan di Dewan Rakyat pada Jun atau Oktober ini.

Mengenai simposium ABU 2023, beliau berharap semua peserta melihat dan membincangkan perubahan yang berlaku dalam bidang penyiaran termasuk perubahan model perniagaan atau peranti yang digunakan industri media kini.

Simposium yang berlangsung di ibu negara selepas tiga tahun tidak diadakan susulan pandemik Covid-19 itu memaparkan pameran daripada 225 organisasi penyiaran dari 53 negara. – Bernama

See author's posts


Tangani ‘projek sakit’ sebaik mungkin

SEBANYAK 30 projek lain akan diselamatkan iaitu pembinaan jambatan, bangunan pejabat, pembinaan serta menaik taraf jalan raya, klinik kesihatan, kuarters guru, kompleks sukan dan pembaikan sekolah usang.

DEFINISI ‘projek sakit’ menurut paparan di laman web Perbendaharaan Malaysia adalah sesuatu projek dengan kemajuan fizikal yang mengalami kelewatan melebihi dua bulan atau 20 peratus (mengikut mana yang terdahulu) berbanding jadual ditetapkan dalam kontrak dan kontraktor adalah tidak berupaya untuk memperbaiki prestasinya.

Berikutan itu, Kementerian Kewangan dalam pekeliling sebelum ini mengarahkan satu jawatankuasa iaitu Panel Penyelarasan Kontrak (CCP) ditubuhkan di peringkat kementerian yang berperanan khusus untuk menguruskan isu pentadbiran dan pertikaian kontrak bagi kementerian serta agensi di bawah seliaan masing-masing.

CCP juga diberi kuasa untuk mempertimbangkan pengesyoran Pegawai Penguasa/ Pengarah Projek (PP) mengenai projek sakit dan memutuskan sama ada untuk menamatkan kontrak kontraktor sedia ada atau melaksanakan langkah pemulihan dengan dinyatakan secara jelas tindakan yang perlu diambil oleh PP.

Di peringkat Kementerian Kerja Raya pula, ada Jawatankuasa Saringan Kontraktor Penyiap (JSKP) bagi menangani isu sama.

Isu projek sakit ini juga berpotensi menjadi projek terbengkalai berikutan beberapa masalah terutama kesan pandemik Covid-19 sebelum ini serta gangguan geopolitik dunia.

Baru-baru ini, pengarah sebuah syarikat pembinaan tempatan dipetik oleh media sebagai berkata, harga bahan binaan kini meningkat 50 peratus hingga menjejaskan ramai pemaju dan mengunjurkan bilangan projek sakit terus meningkat pada masa akan datang.

Ini berikutan isu kekurangan tenaga kerja serta kenaikan kos bahan binaan yang berpunca daripada gangguan dalam rantaian bekalan akibat pandemik Covid-19 serta konflik Rusia-Ukraine.

Seorang kontraktor yang enggan namanya didedahkan berkata, harga bahan binaan tertakluk kepada kuasa pasaran, sementara kekurangan tenaga buruh pula perlukan kerajaan mempercepat kemasukan pekerja asing.

Katanya, sebahagian besar pekerja asing yang menjadi nadi dalam sektor pembinaan negara, kembali ke tanah air masing-masing selepas kerajaan mengenakan Perintah Kawalan Pergerakan (PKP) sepanjang penularan pandemik Covid-19 yang menyaksikan projek pembangunan tidak kritikal diarah henti kerja.

Projek sakit dan masalah kekurangan pekerja asing sebenarnya berlaku di seluruh negara.

Sarawak tidak terkecuali. Malah ada bahagian tertentu Projek Lebuhraya Pan Borneo turut mengalami kelewatan disebabkan kekurangan pekerja selepas pandemik.

Kelmarin, Timbalan Premier Sarawak, Datuk Amar Douglas Uggah Embas mendedahkan bahawa 18 kontrak projek sakit bernilai RM563 juta di negeri ini akan ditamatkan serta-merta dalam tempoh terdekat.

“Sebanyak 18 projek tenat ini adalah antara 95 projek bernilai RM10.357 bilion yang disenaraikan sebagai projek lewat kritikal sehingga Jun tahun ini,” katanya ketika mengadakan lawatan kerja ke Bilik Gerakan Sementara Jabatan Kerja Raya (JKR) Negeri Sarawak di Wisma Saberkas.

Taklimat dikendalikan jurutera dari JKR itu memberi tumpuan kepada status semasa 236 projek pembangunan bernilai RM28.67 bilion yang sedang dilaksanakan di negeri ini sekarang.

Daripada 95 projek tenat itu,  45  daripadanya membabitkan bangunan,  jalan (20) dan jalan pesisir pantai dan Jalan Utama Kedua (10), jambatan dan dermaga (91), infrastruktur pembangunan luar bandar (tujuh) dan pakej  Lebuhraya Pan Borneo (empat).

Dalam sesi taklimat itu, Uggah diberitahu bahawa bangunan klinik kesihatan di Long Busang, Kapit dan di Lubok Antu, Sri Aman merangkumi kerja-kerja pembaikan sekolah usang di Samarahan, Kapit dan Sibu sedang giat dilaksanakan.

Sebanyak 30 projek lain akan diselamatkan iaitu pembinaan jambatan, bangunan pejabat, pembinaan serta menaik taraf jalan raya, klinik kesihatan, kuarters guru, kompleks sukan dan pembaikan sekolah usang.

Bagaimanapun, terdapat 47 daripada projek kelewatan kritikal bernilai RM2.3 bilion dijangka siap dalam tahun ini terutama pembaikan sekolah usang, pembinaan dan menaik taraf jalan raya termasuk pembinaan bangunan kerajaan.

Antaranya menurut Uggah ialah jalan masuk ke Empangan Hidro Elektrik Baleh bernilai RM95 juta, Pusat Penyelidikan dan Kemajuan Industri Lada Nasional RM40 juta di Semenggok, menaik taraf Jalan Pakan RM24.56 juta dan asrama Sekolah Kebangsaan (SK) Maludam RM35.76 juta.

Kesemua projek ini dijangka siap September tahun ini manakala Klinik Kesihatan Serian bernilai RM23.89 juta dijangka siap pada suku pertama tahun depan.

Tindakan JKR untuk mengemaskini dan memberi taklimat projek bermasalah amat dialu-alukan dan rakyat perlu tahu terutama status projek di kawasan mereka. Sekurang-kurangnya mereka tidak tertanya-tanya mengapa sesuatu projek tidak ‘siap-siap’ dibina.

Kita juga tertanya-tanya mengapa projek kerap lewat siap, sedangkan pada peringkat awal sudah dimaklumkan ‘dijangka siap pada sekian tarikh’. Kalau setakat lewat seketika, tidak mengapa tetapi jika terlewat melebihi setahun, ada sesuatu yang tidak kena.

Perlu ada garis panduan ketat atau Prosedur Operasi Standard (SOP) dan mekanisme terbaharu untuk mengurang atau memastikan sifar projek sakit pada masa akan datang.

Hasrat murni kerajaan untuk mencurahkan projek pembangunan bagi kepentingan rakyat akan terencat selagi masalah ‘projek sakit’ tidak ditangani dengan sebaik mungkin. Rakyat secara semula jadi akan kecewa dan marah apabila projek yang dilaksanakan terbengkalai atau tidak siap.

Berdasarkan statistik iaitu 95 projek bernilai RM10.3 bilion yang disenaraikan sebagai projek lewat kritikal sehingga Jun tahun ini, menunjukkan masalah projek sakit di Sarawak masih pada tahap kritikal, yang perlu ditangani segera oleh Jabatan Kerja Raya (JKR).

JKR mungkin perlu tampil dengan kaedah lebih jitu serta pelan tindakan dalam usaha meminimumkan masalah projek sakit.

Satu lagi aspek ialah pemilihan kontraktor. Kontraktor juga harus bebas daripada aduan prestasi kerja yang lemah atau kurang memuaskan, bebas daripada denda dan ganti rugi dikenakan, bebas daripada muflis.

Lihat semula latar belakang kontraktor sama ada pernah berdepan ditamatkan kontrak sebelum ini kerana gagal menyiapkan projek.

* Penulis adalah Penasihat Editorial Eksekutif Utusan Sarawak

See author's posts


Tiga universiti buat kajian penuaan di Sarawak

KUCHING: Tiga universiti di Sarawak akan mengadakan kajian mengenai isu penuaan dalam masyarakat di negeri ini tahun depan sebagai persediaan menghadapi fenomena itu.

Menteri Pembangunan Wanita, Kanak-kanak dan Kesejahteraan Komuniti, Dato Sri Fatimah Abdullah, berkata tiga universiti yang terlibat adalah Universiti Swinburne Sarawak, Universiti Curtin Sarawak dan Universiti Teknologi Sarawak (UCTS).

Katanya, kajian yang akan dijalankan itu termasuk pemetaan profil warga emas, mengenalpasti isu serta cabaran terhadap penuaan masyarakat di negeri ini.

“Sarawak bakal mencapai status negeri tua menjelang 2028, lebih awal berbanding jangkaan seluruh negara mencapai status itu pada 2030.

“Trend populasi warga emas di Sarawak juga telah meningkat 0.55 peratus setiap tahun sejak 2020 di mana sebelum ini kerajaan Sarawak juga telah berkolaborasi dengan My Ageing, Universiti Putra Malaysia (UPM) untuk menjalankan penyelidikan.

“Ini adalah untuk mendapatkan input berasaskan bukti bagi pembangunan dasar dan program serta pelaksanaan intervensi bersasar,”katanya.

Beliau berkata demikian pada sidang media selepas mempengerusikan mesyuarat Majlis Wanita dan Keluarga Sarawak di kediamannya di sini, hari ini.

Fatimah juga mengumumkan persaraan Setiausaha Tetap Kementerian Pembangunan Wanita, Kanak-Kanak dan Kesejahteraan Komuniti, Datu Rashidah Bolhassan.

“Ucapan terima kasih atas sumbangan dan sokongan yang telah diberikan semasa menjadi Setiausaha Tetap Kementerian Pembangunan Wanita, Kanak-Kanak dan Kesejahteraan Komuniti,” katanya.

Oleh SHAHRUL QAIZAT

See author's posts


Sekolah kembali normal

PUTRAJAYA: Pelitup muka masih wajib dipakai ketika berada di kawasan tertutup dalam premis sekolah kecuali dalam situasi tertentu berkuat kuasa 1 Mei ini, kata Menteri Kanan Pendidikan Datuk Dr Radzi Jidin.

Beliau berkata pengecualian pemakaian pelitup muka antara lain adalah ketika bersendirian, ketika guru mengajar dalam kelas, individu berkeperluan khas, individu yang mengalami masalah pernafasan, semasa melakukan aktiviti sukan dan rekreasi dan melibatkan kanak-kanak berumur lima tahun ke bawah.

“Pemakaian pelitup muka adalah digalakkan ketika berada di luar bangunan dan kawasan terbuka dalam premis sekolah atau ketika sedang melakukan aktiviti secara berkumpulan,” katanya pada sidang media mengenai pengoperasian sekolah di sini, semalam.

Ia susulan pengumuman kelonggaran langkah kawalan dan pencegahan Covid-19 di negara ini oleh Menteri Kesihatan Khairy Jamaluddin semalam, antaranya pemakaian pelitup muka di luar bangunan akan menjadi pilihan bukan lagi satu kewajipan, selain tidak wajib mengimbas aplikasi MySejahtera untuk memasuki premis.

Radzi berkata penjarakan fizikal yang menetapkan jarak satu meter antara satu meja dengan meja yang lain sebelum ini, dimansuhkan.

“Keberadaan satu meter ini telah menimbulkan beberapa kekangan kepada sekolah. Namun, penjarakan fizikal adalah digalakkan dalam keadaan tidak memakai pelitup muka,” katanya.

Radzi berkata imbasan kod QR MySejahtera juga tidak diwajibkan apabila memasuki premis institusi pendidikan.

Mengenai kehadiran murid, guru, pegawai pengurusan dan anggota kumpulan pelaksana (AKP) ke sekolah, beliau berkata kehadiran mereka adalah diwajibkan dan perlu melakukan ujian kendiri Covid-19 sekiranya bergejala.

Bagi pengurusan murid bergejala dan positif Covid-19, Radzi berkata murid berkenaan perlu diasingkan di bilik isolasi terlebih dahulu.

“Murid itu perlu menjalani ujian kendiri dan sekiranya didapati negati, murid boleh mengikuti pembelajaran dengan memakai pelitup muka dan sekiranya positif, guru perlu menghubungi ibu bapa bagi tindakan seterusnya,” katanya.

Radzi berkata pelajar juga diwajibkan memakai pakaian seragam bermula 12 Jun depan selain mematuhi garis panduan potongan rambut ke sekolah.

Kementerian Pendidikan (KPM) sebelum ini memberi kelonggaran kepada para pelajar untuk tidak memakai pakaian seragam sekolah, sebaliknya memadai dengan berpakaian sopan dan kemas.

Selain itu, katanya seluruh warga institusi pendidikan dibenarkan makan di kantin atau kafeteria sekolah.

“Bagi sekolah di kawasan kantin yang agak terhad ruangnya, sekolah dibenarkan untuk menyusun waktu rehat secara berperingkat,” katanya.

Bagi aktiviti sukan dan kokurikulum pula, beliau berkata semua aktiviti termasuk penganjuran pertandingan dan kejohanan di dalam dan luar sekolah adalah dibenarkan namun mereka yang bergejala adalah tidak dibenarkan menyertai aktiviti itu.

Mengenai prosedur operasi standard (SOP) pengurusan surau dan masjid, beliau berkata solat boleh dilaksanakan tanpa penjarakan fizikal mengikut ketetapan pihak berkuasa agama negeri.

“Jemaah luar dibenarkan solat Jumaat dalam kawasan institusi pendidikan dan murid asrama dibenar menunaikan solat Jumaat di luar kawasan institusi pendidikan,” katanya.

Turut dibenarkan adalah keberadaan pihak luar termasuk orang kenamaan dalam premis institusi pendidikan tertakluk kepada pekeliling yang berkuat kuasa sebelum ini.

Pihak Persatuan Ibu Bapa dan Guru (PIBG), penglibatan ibu bapa, komuniti dan sektor swasta (PIBKS) dan Lembaga Pengelola Sekolah (LPS) dibenarkan memasuki premis institusi pendidikan untuk melaksanakan mesyuarat atau program yang dirancang bersama pihak sekolah, katanya.-Bernama

See author's posts


Majlis akad nikah dibenarkan di masjid, surau

KUCHING: Jika sebelum ini majlis akad nikah hanya dibenarkan di Pejabat Agama Islam Bahagian dan Daerah, kini kebenaran telah diberikan untuk melangsungkan upacara ini di masjid atau surau terpilih.

Menteri Muda di Jabatan Ketua Menteri (Hal Ehwal Islam dan DBKU) Datuk Dr. Abdul Rahman Junaidi (gambar) berkata, bagaimanapun beberapa garis panduan perlu dipatuhi termasuk hanya dijalankan di masjid atau surau yang diluluskan JAIS.

“Antara lain ialah maksimum kehadiran ialah 20 orang termasuk pasangan pengantin, jurunikah dan saksi serta akad nikah dilangsungkan tanpa berjabat tangan antara pengantin lelaki dengan wali atau Pendaftar dan Penolong Pendaftar NCR.

“Garis panduan lain termasuklah tiada upacara lain seperti membatalkan air sembahyang dan memasang cincin dan had masa majlis akad nikah hendaklah tidak melebihi 20 minit,” ujarnya.

Beliau berkata demikian dalam satu kenyataan media semalam.

Beliau berkata, majlis hendaklah dibatalkan sekiranya ada dikalangan individu yang mengalami simptom dan disahkan positif Covid-19.

See author's posts


Kepentingan imunisasi mula difahami

Penduduk dalam Bahagian Sri Aman mula memahami akan pentingnya penglibatan mereka dalam Program Imunisasi Covid-19 Kebangsaan yang sedang dilaksanakan oleh kerajaan.

Timbalan Residen Bahagian Sri Aman, Elvis Didit berkata, perkara itu dibuktikan apabila sasaran pendaftaran penerimaan vaksin yang direkodkan untuk bahagian ini sudah pun melebihi 80 peratus daripada keseluruhan populasi yang layak.

“Sejumlah 92 peratus atau 75,000 daripada 82,000 individu di Bahagian Sri Aman yang layak menerima suntikan vaksin Covid-19 sudah bertindak mendaftarkan diri dalam program ini semenjak dilancarkan pada 24 Februari lepas.

“Jumlah tersebut secara tidak langsung membuktikan Bahagian Sri Aman berjaya mencapai sasaran yang telah ditetapkan untuk program ini dengan tahap kesedaran penduduk mengenai perkara itu mula meningkat pada masa sekarang,” kata beliau.

Selain itu Elvis ketika ditemui pada Program Imunisasi Covid-19 Kebangsaan di Dewan Suarah Sri Aman di sini juga menasihatkan penduduk agar tidak bertindak ‘sikap tunggu dan lihat’ jika masih belum berbuat demikian.

Katanya, pendaftaran untuk Program Imunisasi Covid-19 masih lagi dibuka sehingga sekarang dengan pemohon yang telah diberikan maklumat temu janji pemberian vaksin dimohon agar hadir di lokasi dan masa yang telah ditetapkan.

“Anda (penduduk Bahagian Sri Aman) hanya perlu bertindak mendaftar dengan 50 peratus tindakan seterusnya adalah hadir ke pusat pemberian vaksin untuk melengkapkan proses berkenaan,” kata beliau.

Hadir sama pada Program Imunisasi Covid-19 Kebangsaan di Dewan Suarah berkenaan ialah Pegawai Kesihatan Bahagian Sri Aman, Dr Euphresia Bari.

Oleh VALENTINE NGUMBANG

See author's posts


PETARA, BUNSU PETARA, ANTU

Tusun Ke-64

KUASA MISTIK BUNSU PETARA

KITAI betemu baru minggu tu lalu ngarapka kita semua udah ngelala  lalau nemu bida  tiga raban ‘supernatural being’ nya. Taja pia, gelema sereta misteri ‘alam ghaib’ endang enda ulih dipansik enggau silik 100 pesen: lalu tetap nyadi misteri.

Taja pia, utai ti bendar iya nya, bepelasarka  penemu  litericha, agama Monoteismse, Politeisme, Panteisme, Animisme enggau Sains Spiritual (Spiritual Science), kuasa dunya mistik tauka ‘alam ghaib’  dibagi ngagai  tiga raban iya nya: (1) Kuasa mistik Petara (God, Almighty, Tuhan) (2) Kuasa mistik Bunsu Petara (Dewa, Diety)  (3) Kuasa mistik Antu (Sitan,  Jin, Iblis).

Nitihka Bup Kudus/Alkitab,  Petara (God Almighty) ti seiku aja nya disebut mensia dunya nitihka tempat, bansa, jaku baka: Tuhan, Tuhan Yang Maha Esa, Jehovah, Lord, Heavenly Father, Heavenly King, Super Being, Jubata, Shen enggau ti bukai. Pia mega nama ‘supernatural being’ Lucifer ti disebut Raja Sitan, Satan, Ular Tua, Naga enggau ti bukai. Nya ambi ke chunto enggau banding laban Bunsu Petara kitai Iban mega ngembuan mayuh nama. Nya alai uji kita naka ulih mansik sapa ‘supernatural being’ Orang Panggau Libau enggau Gelong.

ORANG PANGAU LIBAU & GELUNG

Nitihka pansik litericha, sida nya ngembuan mayuh nama tauka ensumbar baka tu:

Si Gundi Apai Keling. Gemuring Gading Panas Kuning Baka Perenching Nyang Mandang, Gila Gundi Sepit Api Bejari Ragang-ragang, Chanl Chelawang BelelangNgelilit Tisi Langit Besabung Gelang.

Laing Indai Keling. Simba, Pinggai Besai Retas Seribu, Chapak Burak Penghulu Antu, Endu Semanjar Matahari, Dayang Kererang Bintang Dani.

Keling. Keling Gerasi Nading Bujang Berani Kempang, Keling Aji Berani Tau Serang, Kiyai Anyai Sarat Sakai Pemanggai Lintang, Datu Au Pemadu Nama Orang, Patinggi Nawi Bebini Rangka Tunang. Ngena chara mistik Keling ngaga kaul enggau mayuh bansa Bunsu Petara ti bukai baka semua Bunsu Antu jelu, ikan, indu utai enggau semua utai tumbuh di dunya ‘supernatural being’ (alam ghaib). Kelimpah ari nya, Keling mega dipelaba kala bekaul mistik lalu jadi melaki bini enggau mensia dunya tang nadai eviden ti nyengala sengenda: agi misteri. Maya iya pansut ba dunya mensia Keling suah bebali nyadi ular Belalang.

Kelinah Indai Abang. Menyadi indu keling ke diberi nama Endu Dara Kelinah. Indai Abang ngembuan kuasa mistik/ajih ngidupka mensia ti luput, balat bakal tauka mati. Sekeda bujang berani Iban ti kala diidupka Kelinah iya nya: Linggir “Mali Lebu” lebuh ti luput ditimbak bedil sida Iban Balau di Nanga Maludam; Temenggong Tami “Rentap” ti mati belah wi maya ti besaruk rejang sangkuh enggau Pengiran Kesuma di Batang Tawang, Kalimantan.

Menyadi Keling ti bukai iya nya: (1) Endu Rikuk Papan Pelangka – jadi enggau Tutong. (2) Endu Sepantang Mayang Mara.

Keling mega bisi menyadi lelaki ti mati lulus ti benama Kemping Padi. Dalam jerita tuai Iban suah disebut kitai Iban Keling Sebayan, Ampa Jawa  Setangga Tali, Bujang Sempiang Padi, Ampang Jawa, Empiang Aling, Raung Nirau, Selanggai Kempat Tiang. Lebuh ti mansutka diri ke dunya mensia iya suah tama ‘ngerasuk’ tubuh ular Tedung Sinu Ngenang. Ari pemendar (izin) Petara (God Almighty), raban Bunsu Petara (Dewa) tu mega kala jadi melaki bini chara mistik enggau mensia dunya (Pok – indai Balang “Balai Nyabong”) laban bisi kebuah ti misteri lalu semina Iya aja nemu.

Laja. Anak Sinja seduai Ensing Gima @ Sang Gima. Kedua bali nama disebut orang: Laja Lau Moa Penyapu Leka Balang Berang, Laja Sigat Serangkap Panau Jarang, Laja Batik Kelandik Kaban Dayang, Laja Lingga Tinggi Burang Merabung Kajang. Bini laja benama Lulong kedua bali nama iya nya; Lulong Tebuk Tangkung Burung Kenyalang. Laja bisi dua iku menyadi indu ti benama Endu Dara Lantan Sekumbang seduai Iyak Setikal Bidang. Lebuh pansut ke dunya mensia Laja kekadang tama ‘ngerasuk’ ular Kendawang.

Sempurai “Bungai Nuing”. Kedua bali nama disebut orang: Sempurai Munti Gerai Lancham Disimbang, Patu Buluh Antu Lanting, Tekejang, Bungai Nuing Manuk Biring Disabung Mali Lenyang. Sempurai asal iya endang anak Antu Gerasi ti benama Nising @ Beduru. Kedua bali nama disebut orang Junan Beketan Tujuh Tunggal Tujuh Jengkal Ruang Belakang, Antu Kara Berua Tanam Tunsang. Sempurai diiru Manuk Sabung Sengalang Burong ti benama Si Ganti @ Sentebai ti bensumbar Ngingit Lemai Terebai Ari Dilah Matai Tuai Manang ti jadi enggau Nawin. Tegal ti purih  Antu Gerasi, nya mih gamal selangkuh tubuh Sempurai endang besai, tinggi, kering sereta besingkul buah isi. Mata iya kuring baka mata ular ‘serpent eyes’, chura kulit iya kuning choklat sebaka enggau chura kulit bansa Iban, bansa Dayak. Iya mega lengkar, mangah, kih, temil sereta rangkai jaku. Sempurai bebini jadi enggau menyadi Tutong ti benama Endu Selinggir Matahari. Kedua bali nama iya Endu Patri Rambu Benang adi Bulan Menyimbang ari Gelong. Iya mega jadi enggau menyadi Kumang seduai Tutong ti benama Indai Mendung Kupak Kundung Punggang Tembawang kedua bali nama Sebalu Indai Kampung.

Maya ti pansut ke dunya mensia Sempurai kekadang tama tubuh ular Kendawang tauka Belalang. Sempurai mega mayuh ninggalka tanda di dunya mensia: batu pantap Bungai Nuing di Batang Ai, Baju Kirai Bungai Nuing enggay iya ti bukai.

Pungga. Anak Senteba ti bensumbar Sega Sedepa Kena Ngeringka Leka Balang. Kedua bali nama Pungga iya nya Pungga Aka Sebila Daun Sabang, Bujang Puntang Medang.

Kumang (Orang Gelong). Anak Sinjong seduai Bedang. Iya bisi tujuh bali nama: Jawai, Inya, Lenta, Kumbau, Sudan enggau Puyu. Kumang ngembuan kuasa mistik ‘ajih’ sebaka enggau laki iya Keling lalu nulung mayuh Tuai Kayau tauka bujang berani Iban baka: OKP Dana “Bayang”, Ngumbang “Berauh Langit” enggau ti bukai. Kumang selalu ngayan kediri ba mensia dunya nyentuk ke maya hari diatu 2016 sekali ke dalam mimpi tauka maya mensia kena ‘rasuk’ Bunsu Petara. Iya  agi ngemataka sekeda kitai Iban ti agi megai pengarap asal @ agama Adat sereta agi arapka Orang Panggau enggau Gelong. Kumang mayuh ninggalka tanda/kelai di dunya mensia: Tempalai Kumang, Telaga @ Pemandi Kumang (Kapit). Kekadang maya ti ngaga kaul enggau mensia dunya Kumang suah bebali nyadi ular Tedung Bulan.

Tutong menyadi Kumang. Anak Sinjong seduai Bedang. Bedang bensumbar  Bujang Sebalu Ngenang, Batu Anggung Beruntung Mali Balang. Keduabali nama Tutong iya nya Tutong Ulup Demong Bujang Lemandau Gendang, Lemandau Kesindau Lama Bujang.

Ngelai. Kedua bali nama disebut orang: Pau Tunggul Nugu Tumbang, Ngelai Tuai Orang Meligai Pungga Pungkang.

Dalam cherita lama Iban dalam kategori novel klasik sekeda Orang Panggau Libau enggau Gelong tu nyadi karekter (watak) lalu ditengkebang penulis nyadi cherita kreatif lalu mayuh nama bukai dalam cherita nya baka: Renggan, Kumpang Pali, Apai Balang Seribu,  Apai Nawang Gundai,  Apai Jangkam Bulan, Apai Sali, Apai Seumang-Umang, Juing Anting, Balu Juntan, Lua Limban, Entak Tagan @ Pandak Segatak, Apai Makam, Apai Migu, Lemambang Sampang Gading. Taja pia, cherita kreatif tengkebang baka nya enda ulih nyadi eviden ‘bukti’  pasal kaul Bunsu Petara enggau bansa Iban. Naka ke diatu  Orang Panggau ti agi betemu enggau kitai Iban ngena mistik tauka dalam mimpi iya nya: Keling, Kumang seduai Lulong, Sempurai “Bungai Nuing.” Sekali agi nya mih eviden (bukti) ti nunjukka sida tiga tu endang seraban ari Bunsu Petara (Dewa, Deity) ti sama kategori tauka tikas enggau god, godess, dewa, diety bansa bukai di dunya tu.

Sema enti agi bisi kitai Iban ti kala betemu enggau sida ti bukai, anang sanggu ngiga aku  ngena  HP: 01114019115 / 0138475146. Nya tau kena kitai Iban nguatka agi eviden dalam pansik Dunya Misteri Petara. Pia mega pemacha tau ngirumka cherita sereta gambar pasal kuasa ‘alam ghaib’ nya ngagai Inbox FB aku. Terima kasih mega ngagai kita ti udah ngirum informasyen, tanya tauka gambar.

See author's posts


Ombak Café @ Hotel Samudra promosi juadah Ramadan

PROMOSI RAMADAN… Cef Kalong Jaban menunjukkan promosi set makanan yang ditawarkan kepadapelanggan sepanjang Ramadan. • Foto HERRIEY NAHA

KUCHING: Ombak Café @ Hotel Samudra meneruskan tradisi dengan menawarkan promosi juadah berbuka puasa dengan cita rasa masakan ala kampung berkonsepkan ‘Set Talam’ klasik sempena meraikan Ramadan yang bakal tiba tidak lama lagi.

Dengan menawarkan tiga jenis set talam mengikut bajet dan cita rasa tersendiri, pelanggan berpeluang untuk memilih antara dua jenis dan cara masakan untuk setiap hidangan utama dalam satu ‘Set Talam’ iaitu ayam, ikan dan udang.

Kakitangan Ombak Café @ Hotel Samudra Kuching, Mohd Edruce Abdul Hamid berkata, antara ‘Set Talam’ yang disediakan adalah seperti Set Talam Ayam Percik/Gaprik, Set Talam Ikan Asam Pedas/Kari dan Set Talam Udang Lemak Cili Api/Sambal.

“Untuk Set Talam Ayam Percik/Gaprik, pelanggan boleh memilih jenis masakan ayam sama ada ‘ayam masak percik’ atau ‘ayam masak gaprik’ dengan harga serendah daripada RM45 untuk dua orang, RM79 untuk empat orang dan untuk tambahan setiap satu orang (pax) ialah RM20.

“Selain itu, ia juga turut dihidangkan bersama dengan ulam-ulaman dan sambal, nasi putih, bubur pedas, ikan kembung masin, satu jenis sayuran, kuih Melayu, buah-buahan, buah kurma dan juga air sirap,” katanya ketika ditemui pemberita di Hotel Samudra, semalam.

Menjelas lanjut, Edruce berkata untuk Set Talam Ikan Asam Pedas/Kari, pelanggan boleh memilih ‘ikan masak asam pedas’ atau ‘ikan masak kari’ untuk menu utama dengan harga serendah daripada RM50 untuk dua orang, RM89 untuk empat orang dan untuk tambahan setiap satu orang (pax) ialah RM22.

Bagi Set Talam Ikan Asam Pedas/Kari, katanya ia juga turut dihidangkan bersama dengan ulam-ulaman dan sambal, nasi putih, bubur pedas, telur dadar, satu jenis sayuran, kuih Melayu, buah-buahan, buah kurma dan juga air sirap.

“Selain itu, untuk Set Talam Udang Lemak Cili Api/Sambal, pelanggan turut diberikan pilihan dua jenis masakan iaitu sama ada ‘udang masak lemak cili api’ atau ‘udang masak sambal’ untuk menu utama dengan harga serendah daripada RM59 untuk dua orang, RM99 untuk empat orang dan untuk tambahan setiap satu orang (pax) ialah RM26.

“Seperti dua set talam yang lain, Set Talam Udang Lemak Cili Api/Sambal turut dihidangkan dengan ulam-ulaman dan sambal, nasi putih, bubur pedas, ayam goreng kunyit, telur masin, satu jenis sayuran, kuih Melayu, buah-buahan, buah kurma dan juga air sirap,” tambahnya.Di samping itu, Edruce berkata pelanggan boleh menghubungi Ombak Café @ Hotel Samudra menerusi talian 082-223988 atau 014-3339884 untuk membuat tempahan boleh dibuat sehingga 5.00 petang setiap hari.

Tempoh promosi ialah daripada 3 April 2022 hingga 30 April 2022.

Oleh RYNNA SHA’ERRA

See author's posts


BSN jadi tumpuan orang ramai

JIKU JUGUONG

MARUDI:Bank Simpanan Nasional (BSN)
cawangan Marudi menjadi tumpuan orang ramai untuk mengeluarkanwang Bantuan Khas
Sarawakku Sayang (BKSS) dan Bantuan PRIHATIN Nasional (BPN) semalam.

Kaunter Bantuan PRIHATIN Nasional
dan Bantuan Khas Sarawakku Sayang yang dibayar BSN secara tunai.

Tinjaun Utusan Sarawak mendapati
orang ramai mula beratur panjang di hadapan bank BSN seawal jam 8.00 menunggu
bank dibuka jam 9.00 pagi.

Keadaan terkawal dan dipantau
Polis Diraja Malaysia (PDRM) dengan bantuan anggota RELA bagi
memastikan pelanggan mengikut dan mematuhi prosedur arahan pihak BSN.

Menurut maklumat daripada pihak
BSN di sini, kaunter BSN dibuka untuk pembayaran secara tunai kepada penerima yang
tiada akaun bank dan bayaran BPN yang gagal dikredit ke akaun penerima.

Pihak BSN juga juga memaparkan
notis awam di luar bank berkenaan untuk mengingatkan orang ramai untuk
mempraktikkan penjarakan sosial sejauh satu meter semasa menunggu di luar dan
melakukan transaksi perbankan di premis cawangan BSN Marudi.

Pihak BSN hanya membenarkan empat
hingga enam pelanggan di dalam permis cawangan dalam satu masa.

Pihak BSN juga mengalakkan
pelanggan memakai penutup hidung dan mulut ketika
berada di premis cawagan BSN dan jika pelanggan didapati tidak memakaikannya maka tidak
dibenarkan masuk dalam presmis BSN.

Dalam pada itu, seorang
penerima BKSS Jidi Mat ketika ditemui memberitahu, beliau datang ke BSN untuk
mengeluarkan BKSS di kaunter sejak jam 8.00 pagi.

Katanya, memandangkan
terlalu ramai dan beratur panjang beliau bertekad untuk datang semula ke BSN
pada sebelah petang nanti dan memberi peluang kepada penerima yang lain
terutama dari rumah panjang.

See author's posts


Pegawai JPJ terima rasuah dipenjara

KUANTAN: Seorang pegawai Jabatan Pengangkutan Jalan (JPJ) dihukum penjara tiga bulan oleh Mahkamah Sesyen di sini semalam selepas mengaku salah atas dua tuduhan menerima RM850 bagi meminda rekod lesen kenderaan motor (LKM) dalam sistem portal MySIKAP, tiga tahun lepas.

Hakim Mohd Ghazali Mohamad Taib turut memerintahkan tertuduh, Ahmad Kamal Mohd Rosli, 39, membayar denda RM1,000 atau jika gagal, hukuman penjara ditambah dua bulan lagi.

Ahmad Kamal yang bertugas sebagai pembantu tadbir di JPJ cawangan Temerloh dekat sini, didakwa menerima wang tunai yang didepositkan ke dalam akaun bank miliknya oleh seorang orang tengah sebanyak dua kali dalam nilai RM400 dan RM450 sekitar Jun 2017.

Tertuduh didakwa mengikut Seksyen 165 Kanun Keseksaan yang memperuntukkan hukuman penjara maksimum dua tahun atau denda atau kedua-duanya.

Berdasarkan fakta kes, suapan itu didakwa upah untuk mengubah tarikh LKM kenderaan jenis Naza Ria dan Toyota Harrier yang telah tamat tempoh melebihi setahun supaya kenderaan itu tidak perlu melalui pemeriksaan di Pusat Pemeriksaan Kenderaan Berkomputer (PUSPAKOM) bagi urusan pembaharuan cukai jalan.

Tertuduh didakwa telah menggunakan kata laluan miliknya pada 16 Jun 2017 untuk mengakses sistem bagi mengubah tarikh LKM sebelum memaklumkan orang tengah berkenaan bahawa urusan pembaharuan cukai jalan dua kenderaan terbabit sudah boleh dilakukan di semua kaunter JPJ.

Pada prosiding itu, tertuduh berkali-kali merayu kepada mahkamah supaya tidak dikenakan hukuman penjara atas alasan tiga anak lelakinya yang berusia antara tujuh hingga 14 tahun masih bersekolah manakala isterinya tidak bekerja.

“Saya akan kehilangan kerja selepas ini dan saya bimbang bagaimana hendak menyara keluarga. Anak masih kecil dan saya ada komitmen hutang bulanan yang selama ini, pendapatan rumah bergantung sepenuhnya kepada saya.

“Sejak tahun 2018 saya sudah tidak buat lagi kesalahan itu. Saya sudah sedar dan berubah. Saya merayu sangat-sangat supaya dikenakan hukuman paling ringan dan tidak dihantar ke penjara,” katanya.

Pendakwaan dikendalikan Timbalan Pendakwa Raya Suruhanjaya Pencegahan Rasuah Malaysia (SPRM) Siti Sarah Zainal Abiddin. – Bernama

See author's posts


TERKINI: Cuti 18 Nov dilanjut hingga 19 Nov ini.

Cuti umum yang diisytiharkan pada 18 November ini dilanjutkan hingga 19 November 2022 bagi memudahkan warga pengundi di negeri ini menjalankan tanggungjawab demokrasi dalam Pilihan Raya Umum ke-15 (PRU-15).

Perkara ini dimaklumkan Pejabat Premier Sarawak dalam satu kenyataan petang ini.

Terdahulu Premier Sarawak, Datuk Patinggi Tan Sri Abang Johari Tun Openg mengisytiharkan 18 November ini sebagai cuti umum bagi memberi laluan kepada rakyat negeri ini menunaikan proses demokrasi dalam satu sidang media di Tanjung Manis.

Ini bermakna, cuti umum dua hari pada Jumaat 18 November dan Sabtu, 19 November iaitu hari mengundi.

See author's posts


500 ahli Bersatu Bahagian Kota Raja isytihar keluar parti

SHAH   ALAM: Sebanyak 15 daripada 17 ahli jawatankuasa (AJK) dan 500 ahli Parti Pribumi Bersatu Malaysia (Bersatu) Bahagian Kota Raja di Selangor mengumumkan keluar parti berkuat kuasa serta-merta.

Bagaimanapun,   langkah 15 AJK itu   tidak   termasuk ketua bahagiannya,   Wan Dzahanurin Ahmad dan Timbalan Ketua Cawangan Taman   Sri Andalas 1, Shahril Othman.

Pengumuman keluar parti tersebut dibuat oleh jurucakap bahagian itu, Shahrul Hameed Abdul Wahab pada sidang media khas, di sini, semalam.

Semalam,   Ahli   Dewan   Undangan   Negeri (ADUN) Jeram, yang   juga   Ketua   Bahagian   Bersatu   Kuala Selangor, Mohd   Shaid   Rosli   mengumumkan   keluar   daripada   parti   berkenaan   serta-merta   dan   bergerak   sebagai   wakil   rakyat   bebas.

Turut mengumumkan keluar parti adalah   Ketua   Bahagian   Bersatu   Klang   Datuk   Syed   Abdillah   Syed   Abd Aziz. – Bernama

See author's posts


PKP diperlukan untuk kawal pandemik

KUALA LUMPUR: Pelaksanaan Perintah Kawalan Pergerakan (PKP) di enam negeri selama 14 hari bermula 13 Januari seperti diumumkan Perdana Menteri Tan Sri Muhyiddin Yassin telah menjadi buah mulut rakyat, malah sebelum pengumumannya lagi.

Berikutan keputusan kerajaan itu, orang ramai melahirkan kebimbangan mereka bagaimana PKP di Pulau Pinang, Selangor, Wilayah Persekutuan (Kuala Lumpur, Putrajaya dan Labuan), Melaka, Johor dan Sabah akan menjejaskan mereka dalam industri perniagaan khususnya usahawan kecil.

Rata-rata pakar bagaimanapun, percaya pelaksanaan perintah itu yang bertujuan melandaikan lengkuk Covid-19 adalah penting untuk kedua-dua sektor; kesihatan dan ekonomi.

Pengarah Eksekutif Safe Kids Malaysia Universiti Putra Malaysia (UPM) Prof Dr Kulanthayan K.C. Mani berkata, sistem penjagaan kesihatan pada masa ini berada pada tahap maksimum untuk menangani jumlah pesakit yang ramai, justeru PKP adalah sangat diperlukan.

“Kita semua tahu PKP akan menjejaskan sektor ekonomi dengan teruk, tetapi kesihatan lebih penting, oleh itu ia diutamakan. Apabila kita dapat mengurus dan mengawal jangkitan Covid-19, maka tumpuan akan beralih kepada sektor ekonomi semula.

“Bagaimanapun, adalah sangat penting untuk menyeimbangkan keperluan kesihatan dan ekonomi. Kita perlukan kedua-duanya untuk terus bertahan. Kita harap tempoh PKP tidak akan lama dan ini akan dicapai dengan disiplin ketat dalam kalangan penduduk untuk mematuhi prosedur operasi standard (SOP). Dengan cara ini, kita dapat melandaikan lengkuk dengan cepat dan ekonomi dapat mereda tidak lama lagi,” katanya, kepada Bernama.

Dalam pada itu, Kulanthayan menekankan bahawa kerajaan perlu membantu kumpulan B40 dan tidak lupa juga kepada kumpulan M40 yang turut terjejas teruk oleh PKP.

Sebagai contoh katanya, kerajaan boleh menyediakan bantuan dari segi sewaan, subsidi upah dan bil utiliti seperti bil elektrik dan air, pinjaman tanpa faedah, pelepasan cukai dan penangguhan pembayaran.

Sementara itu, Prof Emeritus Dr Barjoyai Bardai dari Universiti Tun Abdul Razak (UniRazak) berkata, disebabkan PKP, kerajaan harus memperkenalkan inisiatif drastik bagi membantu perniagaan kecil dan menggalakkan orang ramai memulakan perniagaan dari rumah.

Barjoyai berkata dengan pengisytiharan darurat oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah yang berkuat kuasa sehingga 1 Ogos, ekonomi Malaysia kini bebas dari segi dalaman.

Justeru, beliau menyimpulkan bahawa terdapat peluang dalam membangunkan pasaran tempatan kerana beliau menjangkakan tidak akan ada perniagaan baharu dimulakan oleh orang asing di negara ini, semasa tempoh darurat.– Bernama

See author's posts


82 kawasan laksana perkhidmatan 5G pertama

KUCHING: Sebanyak 82 kawasan di bandar-bandar utama seluruh Sarawak telah dikenal pasti bagi pelaksanaan perkhidmatan telekomunikasi bertaraf 5G bagi fasa yang pertama.

Menteri Utiliti dan Telekomunikasi Datuk Julaihi Narawi berkata liputan yang disediakan oleh Digital Nasional Berhad (DNB) di negeri ini melibatkan kawasan di sekitar Kuching, Miri dan Bintulu.

“Sekarang selain daripada usaha yang dilakukan oleh Kerajaan Pusat, di Sarawak kita membuat intervensi dengan mewujudkan Pihak Berkuasa Multimedia Sarawak (SMA) dan Sarawak Digital Economy Corporation (SDEC) yang sentiasa memberi fokus dalam memperluas liputan rangkaian terutamanya di akwasan luar bandar.

“Kita kini berada pada laluan yang tepat namun demikian kita perlu faham bahawa proses menyediakan infrastruktur bagi memperluas liputan rangkaian mengambil sedikit masa ekoran bentuk muka bumi (topografi) yang agak mencabar,” ujarnya.

Beliau berkata demikian semasa sidang media berkenaan Memorandum Persefahaman (MoU) antara Sarawak Digital Economy Corporation Berhad (SDEC) dan rakan kongsi strategik di Hotel Hilton, di sini, semalam.

Menjelas lanjut, menurut Julaihi antara usaha yang dilakukan adalah seperti melengkapkan menara telekomunikasi dengan teknologi Mocan dalam memastikan capaian komunikasi boleh diperoleh oleh semua pembekal perkhidmatan telekomunikasi di Sarawak.

Ujarnya lagi, kerjasama yang baik antara Kerajaan Gabungan Parti Sarawak (GPS) dan pihak berkaitan termasuk pihak swasta merupakan salah satu indikator yang menjamin perubahan positif dalam penyediaan liputan rangkaian lebih meluas di negeri ini.

“Misalnya MOU yang kta saksikan pada hari ini ia memperlihatkan usaha semua pihak yang terlibat dalam usaha menjadikan Sarawak wilayah terkaya menjelang 2030 dengan memastikan salah satu aspek penting (telekomunikasi) sentiasa dinaik taraf.

“Saya percaya dengan usaha berterusan yang dilakukan oleh SDEC dengan mengadakan kolaborasi dan MOU bersama agensi terpilih akan memastikan kelancaran dan liputan meluas telekomunikasi ke seluruh Sarawak,” jelasnya.

Hadir sama Pengerusi SDEC Tan Sri Datuk Amar Morshidi Abdul Ghani, Ketua Pegawai Operasi SDEC Sudarnoto Osman, Ketua Pegawai Eksekutif CENTEX Syeed Mohd Hussien, Pengarah Urusan People Psyence Sdn Bhd Evelyn Chue dan Pengarah Urusan Ecotane Sdn Bhd Datuk Bolhassan Di.

Oleh RYNNA SHA’ERRA

See author's posts


Untuk kekal releven dalam pasaran

RASMI… Menteri Perusahaan Perladangan dan Komoditi Datuk Zuraida Kamaruddin (kiri) menyempurnakan MajlisPelancaran MRC Global Funding For Rubber Innovation semalam.• Foto BERNAMA

* Pemain industri getah perlu pelbagai ke segmen bukan perubatan

KUALA LUMPUR: Pemain industri getah perlu mempelbagaikan operasi ke segmen bukan perubatan untuk terus menjadi antara penyumbang utama kepada ekonomi negara pada masa depan.

Menteri Perusahaan Perladangan dan Komoditi Datuk Zuraida Kamaruddin berkata semasa pandemik Covid-19, Malaysia muncul sebagai antara pengeksport utama global sarung tangan getah perubatan berikutan keupayaan negara untuk menampung lonjakan permintaan.

“Semasa tempoh kemuncak Covid-19,  komoditi kita mencatatkan prestasi baik, sama ada minyak sawit, getah, kayu, lada dan lain-lain. Pengeluaran sarung tangan getah kita menjadi nombor satu dalam negara disebabkan pandemik.

“Tetapi sekarang dengan pandemik yang semakin mereda, mungkin kita boleh pelbagaikannya sedikit dan beralih ke segmen bukan perubatan,” katanya dalam ucapan beliau pada majlis pelancaran Pembiayaan Global bagi Inovasi Getah (GFRI), di sini, semalam.

GFRI yang bertemakan “Memupuk Idea untuk Industri Getah Secara Global” merupakan inisitatif Majlis Getah Malaysia (MRC) bagi mewujudkan ekosistem yang lengkap untuk menyokong pembangunan industri getah dalam bidang yang berkaitan, seperti penyelidikan dan pembangunan (R&D).

Zuraida berkata MRC GFRI menyediakan dana permulaan berjumlah RM10 juta yang akan dianugerahkan sebagai dana penyelidikan penuh.

“Dana penyelidikan ini terbuka kepada semua penyelidik tempatan dan luar negara dari pelbagai institusi penyelidikan awam dan swasta, universiti, institusi pengajian tinggi dan syarikat yang berpangkalan di dalam dan luar Malaysia,” katanya.

Menurutnya, satu Jawatankuasa Khas yang terdiri daripada pakar industri dan teknikal dari sektor awam dan swasta telah ditubuhkan untuk menjalankan penilaian teknikal dan kewangan ke atas kertas cadangan penyelidikan yang menepati keperluan program pembiayaan.

Zuraida berkata objektif utama GFRI adalah untuk menggalakkan penjanaan idea, inovasi dan ciptaan bagi produk dan teknologi getah dengan daya pengkomersialan yang tinggi untuk menarik pelaburan dalam industri getah Malaysia.

Beliau berkata produk getah Malaysia kini dieksport ke 189 buah negara di seluruh dunia dengan kadar eksport meningkat sebanyak 50.6 peratus daripada RM40.1 bilion pada 2020 kepada RM61.7 bilion pada tahun 2021.

“Industri, universiti, dan institusi penyelidikan merupakan pusat minda terbaik negara yang memiliki kumpulan pakar dari pelbagai bidang. Oleh itu, para penyelidik dari pelbagai organisasi memainkan peranan penting dalam menjana inovasi yang boleh menyumbang kepada kemakmuran ekonomi.

“Dalam hal ini, Malaysia boleh menggunakan kepakaran teknikal dari negara maju seperti Amerika Syarikat, Eropah dan Jepun yang berpotensi memacu pembangunan teknologi yang pesat,” katanya.

Beliau berkata, kementeriannya akan terus menyokong inovasi pembangunan produk getah yang berpotensi memacu pertumbuhan ekonomi negara selain komited dalam memastikan agar industri getah terus kekal berdaya saing di peringkat pasaran global.- Bernama

See author's posts


Mogok kereta api terbesar ancam UK

SUNYI… Platform dan kereta api kelihatan kosong di Stesen Waterloo di London selepas pekerja mengadakanmogok kereta api terbesar di UK. • Foto AFP

LONDON: Perjalanan merentasi stesen kereta api Britain terhenti pada Selasa lalu apabila tindakan mogok dan dianggap yang terbesar dalam lebih tiga dekad.

Kesatuan kereta api, RMT berpendapat bahawa mogok itu perlu kerana gaji yang diterima gagal seiring dengan inflasi United Kingdom (UK) yang mencecah paras tertinggi 40 tahun dan berada di landasan untuk terus meningkat.

Malah, rundingan terakhir untuk mengelak pemberhentian kerja gagal pada Isnin lalu, menyebabkan lebih 50,000 anggota RMT keluar bagi menyertai mogok.

Stesen Kereta Api dan Kereta Api Bawah Tanah London hanya menawarkan perkhidmatan di sesetengah lokasi sahaja.

Pada masa sama, penumpang diberi amaran untuk tidak melakukan perjalanan sepanjang minggu dengan dua hari lagi tindakan mogok dijadualkan pada hari ini (23 Jun) dan Sabtu ini.

Firma teksi melaporkan lonjakan permintaan, manakala jalan utama dipenuhi dengan bas dan kereta dengan penunggang basikal turut kelihatan.

Barisan panjang terbentuk di perhentian bas di pinggir London sejurus selepas 6.00 pagi, tetapi ramai yang terkandas kerana perkhidmatan bas sudah penuh.

Malah, penumpang yang cuba pulang ke rumah turut menghadapi situasi sama

Amber Zito, 24, pakar hidroterapi anjing dari Holmfirth, West Yorkshire, menggelar mogok itu sebagai mengecewakan selepas terlepas kereta api pada sebelah pagi, tetapi menyokong pekerja kereta api.

“Saya menyalahkan kerajaan. Saya tidak menyalahkan orang yang bekerja untuk syarikat kereta api sama kerana mereka cuba melakukan apa yang semua orang mahu untuk kerja mereka,” ujar Zito.

Menurut tinjauan ringkas YouGov, penduduk UK berbelah bahagi mengenai mogok, dengan 37 peratus menyokong minggu ini berbanding 45 peratus menentang,

Kerajaan mengekalkan isu itu mesti diselesaikan oleh pengusaha kereta api swasta dan kesatuan sekerja.

Setiausaha Pengangkutan Grant Shapps berkata, beliau kesal mengenai mogok itu.

“Orang yang cedera adalah orang yang secara fizikalnya perlu hadir bekerja, mungkin dengan gaji yang lebih rendah, mungkin tukang cuci di hospital,” katanya kepada Sky News.

Perdana Menteri Boris Johnson, ketika berucap pada Kabinet menggesa baron (pekerja rendah) kesatuan untuk duduk dengan Network Rail dan syarikat kereta api bagi menyelesaikan perjanjian.

Negara itu perlu kekal dalam perjalanan mempertahankan reformasi kepada rangkaian rel mengikut keperluan dan demi kepentingan awam.

Setiausaha Agung RMT, Mick Lynch menyifatkan tawaran tidak boleh diterima untuk kenaikan gaji di bawah inflasi oleh kedua-dua pengendali kereta api atas tanah dan London Underground, yang mengendalikan Tube di ibu negara.

Pada masa sama, mogok pekerja itu juga berisiko menyebabkan gangguan ketara kepada acara utama termasuk Festival Muzik Glastonbury.

Malah, ribuan remaja yang mengambil peperiksaan sekolah kebangsaan turut terkesan sehingga terpaksa keluar sekitar sejam lebih awal untuk tiba di sekolah tepat pada waktunya, manakala yang lain menaiki teksi.

Mogok itu merupakan pertikaian terbesar dalam rangkaian kereta api Britain sejak 1989, menurut RMT dan pengendali kereta api memberi amaran tentang gangguan sepanjang minggu.

Hanya sekitar 20 peratus perkhidmatan berjalan dan separuh daripada semua rangkaian lokasi ditutup selain kapasiti perkhidmatan turut dikurangkan.-AFP

See author's posts


GBHM mantapkan komuniti tani Mukah

UNTUK memupukkan semangat kerjasama antara komuniti tani di sini, sebuah kumpulan whatsApp yang diberi nama Generasi Bumi Hijau Mukah (GBHM) telah diwujudkan.

Selain itu, ahli-ahlinya amat berharap   ia akan menjadi  sebagai wadah  untuk memantapkan lagi industri pertanian tempatan.

Kumpulan baru diwujudkan ini telah diasaskan oleh ahli  Jemaah Pengarah Pertubuhan Peladang Kawasan Mukah(PPK Mukah), Manuchihr Smith, yang lebih dikenali sebagai Manu atau Raja Kelulut Daerah Mukah.

Dengan setakat ini lebih daripada 20 ahli, perkembangan yang positif semenjak ia ditubuhkan mulai kelihatan  dijangka akan menarik lebih ramai lagi untuk menyertai GBHM kerana ia terbuka  kepada semua keluarga tani di kawasan bahagian Ke-10 Sarawak ini,  iaitu Mukah.

Ia telah berjaya mengumpul segenap masyarakat daripada belia hingga ke warga emas termasuk golongan wanita terutama sekali suri rumah semenjak ia ditubuhkan empat bulan yang lalu.

“Saya sebagai ketua Kumpulan GBHM  bersyukur kerana  berjaya mengumpul ahli-ahli pekebun kecil, penternak dan pengusaha pelbagai aktiviti  dalam pertanian dari segenap pelusuk bahagian  Mukah iaitu dari Balingian hingga ke Pulau Bruit. Kita berharap ahli-ahli untuk  berkongsi cerita dan pengalaman dalam aktiviti bercucuk tanam dan sebagainya,” ujarnya.

Mereka mensasarkan penglibatan setiap lapisan masyarakat dan impian untuk menjadikan sektor pertanian sebagai sumber pendapatan dan sekurang-kurangnya untuk kegunaan  sendiri.

“ Sasaran saya adalah untuk menarik minat para belia, dewasa, dan pesara untuk bercucuk tanam dan apa jua aktiviti pertanian yang mereka ceburi dan seterusnya merealisasikan atau menyahut seruan kerajaan terutama berkisar slogan Pertanian Adalah Satu Perniagaan. Kumpulan ini akan menambahkan ahli-ahlinya  dari masa ke semasa,” tambahnya Manuchihr lagi.

Kumpulan ini juga menyedari bahawa kejayaan seseorang dalam bidang tani ini sama ada pertanian skala kecil-kecilan atau besar-besaran adalah  tertakluk kepada kegigihan pengusahanya.

Justeru mereka berharap perkongsian ilmu dan pengalaman masing-masing boleh memantapkan lagi status dan aspirasi untuk menjadi pertanian itu adalah perniagaan dan seterusnya sebagai punca pendapatan utama keluarga.

Aktiviti-aktiviti pertanian ahli GBHM ialah ternakan kelulut, ternakan burung walit, ternakan  unggas seperti ayam, burung puyuh, itik penelor & pendaging, termasuk tanaman sayur-sayuran dan buah-buahan(pelbagai jenis kelapa, pandan,  pisang  berangan, belimbing, rock melon, limau,tembikai, cili dan durian).

Oleh kerana kawasan sebelah sini adalah merupakan kawasan pengeluar rumbia terbesar di dunia, dan semestinya tanaman rumbia adalah antara aktivit ahli-ahli dalam kumpulan Hijau ini.

Antara topik yang sering diperbincangkan oleh ahli-ahli dalam ‘Kumpulan Whatsapp’ ialah masalah pemasaran, cara mengatasi penyakit, dan sebagainya berkaitan dengan bidang pertanian, termasuk pengetahuan dan teknologi terkini.

Untuk memantapkan lagi pengetahuan mereka dalam pertanian, kumpulan ini juga ada menghantarkan ahli-ahlinya untuk menyertai kursus.

Bagi ke arah peningkatan ilmu, kumpulan ini mendapat nasihat yang cukup bermakna oleh pakar-pakar, umpanya, pemenang Peladang Jaya kebangsaan MAHA, Morsidi Ramli.

Dan dalam masa yang sama, GBHM juga berhasrat untuk memohon kerjasama daripada agensi-agensi  kerajaan iaitu Jabatan Pertanian, MARDI, FAMA, PPK dan sebagainya.

Baru-baru ini beberapa ahli GBHM telah menyertai Kursus Fertigasi yang dikatakan mendapat   sambutan yang amat menggalakan daripada penduduk setempat.

Selain daripada menyertai kursus, mereka juga didedahkan dengan pelbagai bantuan kerajaan terutama sekali dibawah Pelan Jana Semula Ekonomi Negara yang meluluskan Projek Pertanian Bandar untuk  semua penduduk yang berminat.

Dengan adanya projek ini, kerajaan berharap ia dapat membantu mengurangkan kos sara hidup orang bandar dan pinggir bandar yang terkesan akibat krisis Covid-19.

Projek ini telah  dipecahkan kepada 2 kategori iaitu  Kategori Komuniti(Projek dilaksana di sekitar kediaman secara berkumpulan dengan bilangan minima 10 orang peserta) dan Kategori Individu(Projek dilaksanakan secara individu di kawasan kediaman masing – masing).

GBHM adalah merupakan Kumpulan whatsApp yang pertama seumpamanya di kawasan ini  membabitkan komuniti tani.

Oleh Henry B Siyu

See author's posts


Pemulaan sesi persekolahan lancar

KUCHING: Persiapan sekolah untuk menyambut kehadiran pelajar yang kembali ke sekolah di Sarawak khususnya di Kuching agak memberansangkan.

Menurut Timbalan Menteri Pendidikan II, Datuk Mohamad Alamin dua buah sekolah yang dilawat beliau iaitu Sekolah Menengah Kebangsaan (SMK) St. Thomas dan Sekolah Kebangsaan Pendidikan Khas Kuching (SKPK) menunjukkan peratusan kehadiran yang agak tinggi bagi hari pertama pembukaan sekolah, semalam.

“SMK St. Thomas mencatatkan 86.2 peratus daripada 111 orang pelajar kehadiran pelajar tingkatan enam.

“Manakala, SKPK mencatatkan 69 peratus kehadiran di mana seramai 89 orang peljar, seramai 68 orang yang hadir pada hari ini (semalam).

“Peratus kehadiran ini menunjukkan bahawa para pelajar bersedia untuk hadir ke sekolah dan rata-rata pelajar yang tidak hadir ke sekolah adalah mereka yang menjadi kontak rapat kepada kes positif Covid-19, masih dalam kuarantin serta direhatkan sementara waktu di rumah,” katanya.

Sementara itu, beliau berpuas hati dengan persiapan yang dilakukan oleh pihak sekolah.

“Daripada segi persiapan yang dilakukan oleh pihak sekolah, Alhamdullilah saya amat berpuas hati kerana semua sekolah yang dilawat telah menyediakan semua perkara dan keperluan mengikut garis panduan (SOP) yang ditetapkan oleh Kementerian Pendidikan Malaysia (KPM) dan Kementerian Kesihatan Malaysia (KKM).

“Justeru, saya menyeru ibu bapa untuk tidak khuatir menghantar anak-anak ke sekolah kerana keselamatan anak-anak sentiasa menjadi keutamaan kami dan pihak sekolah,” ujarnya.

Dalam perkembangan lain, Alamin mendedahkan dua buah sekolah di Lawas diarahkan untuk ditutup buat sementara waktu berikutan kes positif yang melibatkan guru di dua buah sekolah tersebut.

“Dua buah sekolah tersebut ialah SMK Trusan dan SMK Merapok dan pihak KPM telah mengambil langkah keselamatan yang tegas bersama dengan KPM untuk menutup sekolah tersebut sehingga 6 Oktober ini.

“Kes positif yang dicatatkan di dua buah sekolah ini merupakan kes yang terpencil kerana dari semua sekolah di Sarawak, hanya dua buah sekolah ini yang mempunyai kes positif setakat ini.

“Pihak KKM dan Jabatan Pendidikan daerah Lawas akan terus memantau kedua-dua buah sekolah ini dan kita berharap ia tidak akan berlanjutan agar ia dapat dibuka dan beroperasi semula,” jelasnya.

Beliau berkata demikian kepada sidang media semasa melakukan lawatan kerja ke SKPK di bilik pemulihan SKPK Kuching, di sini, semalam.

Oleh RYNNA SHA’ERRA

See author's posts


Anwar batal jelajah ke Miri, Kuching ￼

KUALA LUMPUR: Ibu kepada bekas Timbalan Perdana Menteri Datuk Seri Dr Wan Azizah Wan Ismail, Datin Mariah Khamis meninggal dunia awal pagi tadi.

Presiden PKR, Datuk Seri Anwar Ibrahim yang mengesahkan perkara berkenaan berkata, solat jenazah ibu mentuanya itu dijadualkan pada 11.30 pagi ini di Masjid Al-Mustaqim, Ampang.

“Saya memohon maaf kepada seluruh pimpinan Harapan Sarawak serta para pendukung kerana terpaksa membatalkan jelajah ke Miri dan Kuching yang dijadualkan hari ini. Kita ketemu lagi di lain waktu, InsyaAllah,” katanya menerusi catatan di Facebook hari ini.

Berita sedih itu turut dikongsikan cucunya, Nurul Izzah Anwar di Facebook.

“Innalillahiwainnailaihirajiun. Dimaklumkan bonda mama tersayang, Datin Hajah Mariah Khamis telah kembali ke rahmatullah.

“Semoga Allahyarhamah nenek ditempatkan dalam kalangan para salihin, diampunkan dosa, dipermudahkan segala urusan, diberikan sepenuh kelapangan kelak dan mendapat husnul khatimah. We love you, grandma. Al-Fatihah,” katanya. – Bernama

See author's posts


Industri petrokimia tumpuan ekonomi Sarawak

KUCHING: Tumpuan ekonomi Sarawak pasca Covid-19 ialah untuk membangunkan industri dan hub petrokimia di Tanjung Kidurong, Bintulu.

Ketua Menteri, Datuk Patinggi Abang Johari Tun Openg berkata, kawasan seluas 1,000 ekar yang diperuntukan untuk hub berkenaan dan kerja-kerja penyediaan tapak untuk membangunkan sebuah kilang menthanol dengan kos RM3.74 bilion sedang giat dilaksanakan.

“Selain itu, sebuah syarikat antarabangsa juga mengesahkan akan melabur RM24 bilion (USD6 bilion) di hub berkenaan.

“Industri hiliran minyak dan gas ini dijangka memberi peluang pekerjaan kepada 74,000 orang secara langsung dan tidak langsung,” katanya ketika melancar Bulan Kebangsaan dan Kempen Jalur Gemilang Peringkat Negeri Sarawak di ruang legar Dewan Undangan Negeri (DUN) Sarawak di sini semalam.

Abang Johari berkata, dengan pelaksanaan program industri petrokimia itu dan juga program ekonomi lain, pendapatan isi rumah di Sarawak akan meningkat dan Sarawak tidak ada lagi istilah ‘Negeri Kaya Tapi Miskin’ menjelang 2030.

Sementara itu, Abang Johari mengakui Sarawak hendaklah melaksanakan program pembangunannya berdasarkan perspektif Sarawak di samping mengambilkira perspektif kebangsaan.

“Jika anak Sarawak sendiri tidak berupaya memelihara kepentingan dan hak Sarawak, siapa lagi yang boleh berbuat demikian.

“Dan saya menganggap tidaklah menjadi kesalahan Sarawak mengorak langkah ke arah pembangunan yang lebih hebat sehingga mampu menjadi negeri maju menjelang 2030.

“Jika Sarawak, sebagai sebuah wilayah di negara ini mampu menjadi maju, ia juga akan menyumbang kepada pembangunan Malaysia secara keseluruhannya. Jika Sarawak Maju Malaysia juga Maju,” tegasnya.

Hadir sama Speaker Dewan Undangan Negeri (DUN), Datuk Amar Mohd. Asfia Awang Nassar, Menteri Pelancongan, Kesenian dan Kebudayaan, Datuk Abdul Karim Rahman Hamzah, Menteri Utilti, Dato Sri Dr Stephen Rundi Utom, Menteri Muda Hal Ehwal Islam dan DBKU, Datuk Dr Abdul Rahman Junaidi dan Menteri Muda Hal Ehwal Korporat dan Unit Komunikasi Awam Sarawak (UKAS), Abdullah Saidol.

Oleh Diyana Samsuddin

See author's posts


Harga elektrolizer boleh turun jika dikeluar besar-besaran

KUCHING: Premier Sarawak Datuk Patinggi Tan Sri Abang Johari Tun Openg menjangkakan harga elektrolizer akan menurun dengan pengeluaran secara besar-besaran dalam tempoh lima hingga 10 tahun akan datang.

Elektrolizer digunakan untuk memisahkan molekul hidrogen dan oksigen daripada air menggunakan elektrik.

Katanya, pengeluaran elektrolizer secara besar-besaran sekali gus membantu mengurangkan kos pengeluaran hidrogen. “Proses semasa pengeluaran hidrogen memerlukan kos yang besar namun ada kemungkinan kos itu akan berkurangan dengan pengeluaran elektroliser secara besar-besaran. “Misalnya, pada zaman awal teknologi maklumat (IT), komputer yang sama besar dengan satu almari (dijual dengan) harga sangat mahal. Hari ini, data boleh disimpan dalam komputer yang lebih kecil dan lebih murah,” katanya. Beliau berkata demikian kepada media pada majlis penyerahan kenderaan Toyota Mirai kepada Premier Sarawak di Menara Pelita di sini, hari ini. Menjelas lanjut, Abang Johari berkata saintis kini sedang mengkaji pembuatan elektrolizer melalui pengeluaran secara besar-besaran. “Ini bermakna terdapat skala ekonomi (dan) jika kita mempunyai skala ekonomi, harga elektrolizer akan menurun. Jika ia (penurunan harga) berlaku, itulah kunci yang akan menukar hidrogen (pengeluaran). “Setelah terhasilnya hidrogen bermakna kita akan menggunakannya dan kita dapat menangani isu iklim dengan mengawal pelepasan karbon yang mengakibatkan pemanasan global,” katanya. Hadir sama pada majlis itu ialah Pengerusi Perbadanan Kemajuan Ekonomi Sarawak (SEDC), Tan Sri Datuk Amar Dr Abdul Aziz Husain dan Pengerusi UMW Holdings Bhd, Tan Sri Dato’ Sri Hamad Kama Piah.

Oleh RYNNA SHA’ERRA

See author's posts


Korea Selatan sedia hadapi gelombang kedua

SEOUL: Jumlah kes baharu Covid-19 di Korea Selatan meningkat dengan ketara pada Selasa apabila jangkitan membabitkan kluster gereja di Seoul tidak menunjukkan tanda-tanda pengurangan, mendorong kerajaan mempertimbangkan langkah pencegahan lebih ketat di bandar raya itu.

Negara itu menambah 246 lagi kes Covid-19, termasuk 235 jangkitan tempatan, meningkatkan jumlah kes menjadi 15,761, lapor agensi berita Yonhap menurut Pusat Kawalan dan Pencegahan Penyakit Korea (KCDC).

Kes berada pada angka tiga digit untuk hari kelima berturut-turut, berikutan 166 lagi jangkitan pada Sabtu dan 103 Jumaat.

Pada Ahad, Korea Selatan melaporkan 279 jangkitan baharu,  pertama kali sejak awal Mac, angka itu melepasi 200 dan sebanyak 197 pada Isnin.

Korea Selatan menyaksikan pertambahan hampir 1,000 kes dalam tempoh lima hari kebelakangan ini.

Negara itu sebelum ini belum pernah melaksanakan sekatan pergerakan yang ketat, berusaha untuk mengekang penularan virus dan pada masa sama mengekalkan kebanyakan aktiviti harian serta perniagaan.

Pihak berkuasa kesihatan memutuskan untuk meningkatkan tahap penjarakan sosial di Seoul dan kawasan berdekatan kepada Tahap Dua selama dua minggu bermula Ahad. – Bernama

See author's posts


Lonjakkan Malaysia ke dalam ekonomi digital

KUALA LUMPUR: Persatuan Industri Komputer dan Multimedia Malaysia (PIKOM) yakin tumpuan kepada digitalisasi dan automasi akan membolehkan Malaysia mencatatkan prestasi baik semasa fasa pemulihan pasca-Covid-19.

Justeru, persatuan itu memuji penekanan yang diberikan kerajaan terhadap ekonomi digital di bawah Pelan Jana Semula Ekonomi Negara (PENJANA) yang dibentangkan Perdana Menteri Tan Sri Muhyiddin Yassin semalam.

Pengerusi PIKOM, Danny Lee berkata, peruntukan RM700 juta untuk memacu digitalisasi dan inovasi perniagaan serta Geran Automasi Pintar bernilai RM100 juta akan memberi kesan positif yang diperlukan untuk melonjakkan Malaysia ke dalam ekonomi digital.

“Selain itu, untuk mengalakkan perusahaan mikro serta perusahaan kecil dan sederhana (PKS) menerima guna perkhidmatan digital, kerajaan bersama dengan sektor swasta akan membiayai usaha ini menerusi Geran Padanan bernilai RM140 juta.

“Kepentingan ekonomi digital adalah paling utama dalam usaha pemulihan ekonomi. Ini akan memberi banyak manfaat kepada industri teknologi,” katanya dalam kenyataan hari ini.

Beliau berkata sektor ini juga akan terus didorong melalui kempen ‘Shop Malaysia Online’.

Semasa membentangkan PENJANA yang disiarkan secara langsung menerusi saluran radio dan televisyen, Muhyiddin berkata menerusi kempen bagi menggalakkan rakyat berbelanja secara dalam talian itu, kod promosi dan pelbagai baucar diskaun akan diberi melalui platform e-dagang.

Sebagai permulaan, kerajaan akan memperuntukkan sebanyak RM70 juta yang akan dipadankan dengan jumlah yang sama oleh platform e-dagang, menurut perdana menteri.

Lee berkata, perusahaan mikro dan PKS di Malaysia akan berkedudukan baik untuk revolusi digital.

Beliau berkata, pelaburan teroka dan risiko keperluan modal syarikat pemula niaga dan yang sedang di peringkat pertumbuhan juga mendapat perhatian apabila kerajaan akan menubuhkan Dana Penjana Nasional.

Dana itu bernilai RM1.2 bilion dengan peruntukan RM600 juta daripada kerajaan dan dipadankan dengan RM600 juta daripada pelabur domestik dan antarabangsa.

“Selain itu, PIKOM, melalui cabang pemikirnya, Future Digital, telah dilibatkan untuk penubuhan sandbox teknologi. Pengumuman mengenai perkara itu memang tepat pada masanya.

“Paksi ke arah strategi digital juga terbukti dengan penyampaian perkhidmatan kerajaan, kempen ‘Buy Malaysia’ di platform digital dan peruntukan padanan RM50 untuk e-wallet. Ini akan memberikan kesan pemangkin kepada ekonomi digital,” katanya. – Bernama

See author's posts


Aksi Bundesliga dipersetujui

BOLA sepak Jerman telah
mengambil satu lagi langkah penting untuk memulakan semula Bundesliga bulan
depan dengan Kementerian Buruh badan terbaru yang dilaporkan akan menyetujui
rancangan tersebut.

“Keselamatan pemain,
jurulatih dan staf sokongan sebahagian besarnya dapat dijamin sekiranya konsep
itu dilaksanakan sepenuhnya”, kata Setiausaha Negara Kementerian Bjoern
Boehning kepada Kumpulan Media RND.

Liga Bola sepak Jerman (DFL)
telah menyusun rancangan terperinci untuk Bundesliga disambung semula mulai 9
Mei ini.

Ini termasuk beraksi tanpa
kehadiran penonton, ujian pemain secara berkala dan langkah-langkah kebersihan
yang ketat.

“Rancangan DFL masuk akal dengan
mengurangkan risiko dan oleh itu dapat diterima daripada segi kesihatan dan
keselamatan pekerjaan,” tambah Boehning.

Bola sepak Jerman terhenti pada
pertengahan Mac kerana wabak Covid-19 yang setakat ini meragut 6,115 nyawa di
Jerman.

Langkah terakhir untuk
menyambung semula liga mesti datang daripada kerajaan. Canselor Jerman, Angela
Merkel akan bertemu dengan pemimpin negara pada Jumaat melalui sidang video.

Menteri Sukan dari 16 negeri di
Jerman juga menyetujui rancangan DFL pada Isnin, namun seorang jurucakap
berkata keputusan akhir mengenai permulaan semula Bundesliga di jangka minggu
depan.

Titik penekanan adalah ujian
pemain yang dikritik pengkritik akan menjadi beban tambahan kepada sistem
kesihatan Jerman.

Kesatuan polis juga telah
memberi amaran bahawa mereka mengharapkan peminat yang terkunci akan tetap mahu
berkumpul di luar stadium semasa perlawanan walaupun perhimpunan awam dilarang
di Jerman.

Dengan beberapa kelab yang
diancam oleh muflis, kelab-kelab teratas Jerman terdesak untuk musim ini
berakhir pada 30 Jun untuk menuntut wang televisyen bernilai berjuta-juta. –
AFP

See author's posts


96 petani sertai program AgriCOP

SRI AMAN: Rumah Panjang Simpai Ili baru-baru ini dipilih sebagai tempat penganjuran Agriculture Community Outreach Programme@AgriCOP Jabatan Pertanian Bahagian Sri Aman.

AgriCOP bagi kawasan Dewan Undangan Negeri (DUN) Simanggang itu disertai 96 petani.

Empat taklimat berkaitan pengusaha tanaman dan ternakan disampaikan oleh Jabatan Pertanian Bahagian Sri Aman kepada peserta.

Tajuk taklimat ialah Teknologi Tanaman Lada Hitam oleh Hazman Wahab, Teknologi Tanaman Padi oleh Chadum Lawan, Ternakan Bukan Ruminan oleh Romeo Valentine dan Ternakan Ikan Dalam Tangki oleh Patrick Layong Ulai.

Selain Jabatan Pertanian, Jabatan Kebajikan Masyarakat (JKM) Bahagian Sri Aman turut memberi taklimat Penerangan Bantuan yang disampaikan oleh wakilnya, Abdul Shamat Kassim.

Menteri Muda Kesejahteraan Komuniti, Datuk Francis Harden Hollis ketika berucap merasmikan program itu berkata, AgriCOP penting bagi mengingatkan kembali teknik pengurusan tanaman dalam kalangan penduduk.

Beliau juga memberitahu AgriCOP itu juga merupakan usaha turun padang yang dilaksana oleh Jabatan Pertanian bagi mengingatkan penduduk mengenai pentingnya teknik penternakan untuk mendapatkan hasil yang optimum.

“Sektor pertanian tidak harus dipandang rendah. Sektor pertanian boleh menjana ekonomi di sesebuah kawasan jika ia dilaksana dengan betul dan bersungguh-sungguh oleh penduduk itu sendiri.

“Justeru saya berharap agar penduduk di kawasan DUN Simanggang dapat mengambil peluang untuk memajukan diri dalam sektor pertanian dengan memanfaatkan sepenuhnya ilmu yang diperoleh,” kata beliau.

Harden pada akhir program itu menyampaikan Kenyalang Gold Card kepada 64 penerima dari sembilan buah rumah panjang di sini dan mengumumkan peruntukan sebanyak RM3,000 kepada JKKK Lepong Simpai Ili dengan RM2,000 lagi diumum kepada Biro Wanita rumah panjang berkenaan.

Hadir sama wakil Pegawai Daerah Sri Aman, Sandin Ajah, wakil Pegawai Pertanian Bahagian Sri Aman, Wendy Ferrina Tarry, wakil JKM Bahagian Sri Aman, Abdul Shamat Kassim dan Timbalan Walikota Majlis Daerah Sri Aman, Kaunselor Andar Suntai.

Oleh Valentine Ngumbang

See author's posts


Buda Anchah rancang untuk bersara

KUCHING: Atlet bina badan veteran, Buda Anchah merancang untuk bersara selepas mengambil bahagian dalam dua lagi pertandingan antarabangsa.

Perkara tersebut didedahkannya kepada Timbalan Premier, Datuk Amar Douglas Uggah Embas semasa beliau mengadakan kunjungan hormat di pejabat Uggah di sini, hari ini.

Menurut Buda, beliau kini sedang mempersiapkan diri untuk Kejohanan Sukan Bina Badan dan Fizikal Asia ke-55 2023 di Kathmandu Julai ini dan AGP Pro Korea 2023 di Seoul, Korea pada Oktober kelak.

Kunjungan hormat Buda kepada Uggah diadakan bagi bertujuan menzahirkan penghargaan dan terima kasih atas bantuan dan sokongan beliau selama ini.

Sementara itu, Uggah berkata dedikasi dan semangat yang ditunjukkan Buda dalam bidang sukan perlu dicontohi generasi baharu.

“Kejayaan beliau adalah contoh yang boleh dicapai jika seseorang bersedia untuk memberikan dedikasi, berkorban dan komited terhadap disiplin sukan,” katanya.

Untuk rekod, Buda yang sudah lebih 30 tahun berkecimpung dalam bidang sukan itu kini menjadi tenaga pengajar sambilan di Majlis Sukan Sarawak.

Selain itu, beliau juga mengendalikan gimnasiumnya sendiri di Dataran Uni di Kota Samarahan yang telah dibantu oleh Uggah.

Beliau mempunyai kira-kira 100 ahli berdaftar yang terdiri daripada pelajar dan orang awam.

Tahun lalu, Buda sekali lagi mengharumkan nama negara apabila memenangi pingat emas pada Kejohanan Bina Badan dan Sukan Fizikal Dunia ke-13 (Kategori Terbuka Bina Badan Lelaki Master 50 hingga 60 tahun).

Beliau turut memenangi pingat gangsa bagi kategori Berpasangan Campuran pada kejohanan yang sama.

Buda, 51, telah mengambil bahagian dalam 29 pertandingan antarabangsa di mana beliau berjaya memenangi 13 tempat pertama.

Oleh RYNNA SHA’ERRA

See author's posts


Bermula dengan minat akhirnya jadi usahawan tani

SEBUT sahaja projek bertani sudah tentunya ramai anak muda pada zaman sekarang berkata lebih rela bekerja makan gaji di bandar daripada bertindak membanting tulang dan mengerah keringat di bawah matahari terik untuk mengerjakan aktiviti seperti itu.

Ini kerana bekerja makan gaji di bandar kononnya tidak memerlukan mereka berjemur di bawah matahari terik, dapat memelihara kemulusan kulit, terus kekal segak atau cantik, dan seterusnya dapat menikmati gaya hidup yang lebih baik.

Bagaimanapun keadaan sebaliknya berlaku terhadap seorang anak muda kelahiran Simanggang yang memilih pertanian sebagai salah satu aktiviti utamanya untuk mengelak hidup makan gaji seperti anak muda lain dalam negeri ini.

Anak muda itu, Isaac Stalin Simon Japut, 42, telah membuka operasi Happy Coconut Farm bertempat di Lorong 5, Jalan Stakan di Kota Samarahan untuk melaksana projek pertanian moden sebagai landasan utama untuk memajukan hidup diri.

Beliau ketika ditemui memberitahu Happy Coconut Farm sudah beroperasi semenjak lapan tahun lepas di atas tanak berkeluasan 12 ekar dengan beberapa jenis tanaman dipilih untuk menjayakan projek pertanian modennya di situ.

Amalkan Sistem Kitar Semula Pembajaan

Antara tanaman yang diusahakan oleh beliau di ladang berkenaan adalah kelapa pandan, sayur kacang panjang, bendi, timun, terung, ensabi, kangkung, cili, peria, tomato dan sawi.

Katanya, Happy Coconut Farm mengamalkan sistem kitar semula dalam pembajaan, penyediaan tanaman dan pemakanan ternakan dengan sabut kelapa atau ‘cocopeat’ daripada kelapa digunakan sebagai medium tanaman.

“Kelapa tandan merupakan tanaman utama saya. Sehingga kini sejumlah 600 pokok kelapa tandan sudah pun ditanam di Happy Coconut Farm dengan beberapa tanaman lain turut diusahakan di situ melalui kaedah integrasi.

“Antara tanaman yang dilaksana melalui kaedah integrasi di atas 22 blok tanah dalam ladang saya adalah kacang panjang, bendi, timun, terung, ensabi, kangkung, cili, peria, tomato dan sawi,” katanya.

Isaac memberitahu faktor kelapa pandan dipilih sebagai tanaman utama bagi projek ladangnya adalah disebabkan oleh hasil pertanian yang menarik dan mempunyai khasiat tersendiri serta nilai kesihatan kepada pengguna.

Dengan pelaburan setakat ini sudah pun melebihi RM50,000, Happy Coconut Farm katanya sudah pun menghasilkan sejumlah 70,000 biji buah kelapa tandan setahun dan 750 kilogram hingga 1.5 tan sayur-sayuran sebulan.

Rancakkan Aktiviti Bertani

“Selain itu, saya juga turut mengusahakan projek penternakan itik penelur di samping menyediakan tapak semaian benih untuk kelapa pandan F2 untuk merancakkan lagi aktiviti bertani Happy Coconut Farm.

“Dengan adanya projek seperti saya bukan mampu mempertingkat ekonomi keluarga malah dapat membantu menyumbang kepada keperluan tabung makanan (food bank) di negara amnya dan Sarawak khasnya untuk kepentingan rakyat,” katanya.

Isaac yang sebelum ini pernah menghadiri kursus Jabatan Pertanian dan Institut Penyelidikan dan Kemajuan Pertanian Malaysia (MARDI) juga berkata sedang menyimpan impian untuk menternak lembu dan memperluas kawasan tanaman di Happy Coconut Farm.

“Saya berharap agar anak-anak muda membuang persepsi negatif mereka terhadap aktiviti pertanian kerana jika ia dilaksana dengan betul mengikut tunjuk ajar dan panduan daripada pihak berpengalaman maka sudah pasti akan membuahkan hasil suatu hari nanti,”katanya.

Isaac kini merupakan Setiausaha Agung Pertubuhan Usahawan Kelapa Sarawak yang sudah didaftarkan di bawah Jabatan Pendaftaran Pertubuhan Malaysia (RoS) dan merupakan lulusan bidang Teknologi Maklumat yang pernah mengusahakan perniagaan kedai komputer di Bandar Simanggang.

Beliau sebelum ini pernah membantu individu yang terkesan akibat penularan Covid-19 sebelum ini untuk mengusahakan plot tanaman seluas 20 kaki x 150 kaki di Happy Coconut Farm dengan sewa minimum mula dikenakan apabila projek mereka mula membuahkan hasil.

Mereka yang pernah dibantu oleh beliau adalah para pekerja teknikal syarikat penerbangan Malindo Air yang kini sudah pun dipanggil kembali untuk bekerja di syarikat penerbangan mereka semenjak ekonomi negara kembali ke landasan pada pasca Covid-19.

“Saya lakukan ini untuk menggalakkan anak muda kita berjinak-jinak dalam bidang pertanian yang boleh mendatangkan pendapatan tambahan untuk seisi keluarga mereka di samping memastikan keperluan tabung makanan di negeri kita terjaga,” katanya.

Oleh VALENTINE NGUMBANG

See author's posts